text:
DATE-LIST (year- 2012-13)
(१४२० फसली साल)
Marriage Days:
Nov.2012- 25, 26, 28, 29, 30
Dec.2012- 5,9, 10, 13, 14
January 2013- 16, 17, 18, 23, 24, 31
Feb.2013- 1, 3, 4, 6, 8, 10, 14, 15,
18, 20, 24, 25
April 2013- 21, 22, 24, 26, 29
May 2013-
1,2,3,5,6,9,12,13,17,19,20,22,23,24,26,27,29,30,31
June 2013- 2,3
July 2013- 11, 14, 15
Upanayana Days:
January 2013- 16
February 2013- 14, 15, 20, 21
April 2013- 22
May 2013- 20, 21
Dviragaman Din:
November 2012- 25, 26, 28, 29
December 2012- 2, 3, 14
February 2013- 14, 15, 18, 20, 21,
22, 27, 28
March 2013- 1
April 2013- 18, 22, 24, 26, 28, 29
May 2013- 12, 13
Mundan Din:
November 2012- 26, 30
December 2012- 3
January 2013- 18, 24
February 2013- 1, 14, 15, 20, 28
April 2013- 17
May 2013- 13, 23, 29
June 2013- 13, 19, 26, 27, 28
July 2013- 10, 15
FESTIVALS OF MITHILA (2012-13)
Mauna Panchami-08 July
Madhushravani- 22 July
Nag Panchami- 24 July
Raksha Bandhan- 02 Aug
Krishnastami- 10 August
Kushi Amavasya / Somvari Vrat- 17
August
Vishwakarma Pooja- 17 September
Hartalika Teej- 18 September
ChauthChandra-19 September
Karma Dharma Ekadashi-26 September
Indra Pooja Aarambh- 27 September
Anant Caturdashi- 29 Sep
Agastyarghadaan- 30 Sep
Pitri Paksha begins- 30 Sep
Jimootavahan Vrata/ Jitia-08 October
Matri Navami- 09 October
SomvatiAmavasya Vrat- 15 October
Kalashsthapan- 16 October
Belnauti- 20 October
Patrika Pravesh- 21 October
Mahastami- 22 October
Maha Navami - 23 October
Vijaya Dashami- 24 October
Kojagara- 29 Oct
Dhanteras- 11 November
Diyabati, shyama pooja-13 November
Annakoota/ Govardhana Pooja-14 November
Bhratridwitiya/ Chitragupta Pooja-
15 November
Chhathi -19 November
Devotthan Ekadashi- 24 November
ravivratarambh- 25 November
Navanna parvan- 25 November
KartikPoornima- Sama Visarjan- 28
November
Vivaha Panchmi- 17 December
Makara/ Teela Sankranti-14 Jan
Naraknivaran chaturdashi- 08
February
Basant Panchami/ Saraswati Pooja- 15
February
Achla Saptmi- 17 February
Mahashivaratri-10 March
Holikadahan-Fagua-26 March
Holi- 28 March
Varuni Trayodashi-07 April
Chaiti
navaratrarambh- 11 April
Jurishital-15 April
Chaiti Chhathi vrata-16 April
Ram Navami- 19 April
Ravi Brat Ant- 12 May
Akshaya Tritiya-13 May
Janaki Navami- 19 May
Vat Savitri-barasait- 08 June
Ganga Dashhara-18 June
Somavati Amavasya Vrata- 08 July
Jagannath Rath Yatra- 10 July
Hari Sayan Ekadashi- 19 July
Aashadhi Guru Poornima-22 Jul
"विदेह"क एहि सभ सहयोगी लिंकपर
सेहो एक बेर जाउ।
६.विदेह मैथिली क्विज :
http://videhaquiz.blogspot.com/
७.विदेह
मैथिली जालवृत्त एग्रीगेटर :
http://videha-aggregator.blogspot.com/
८.विदेह मैथिली साहित्य
अंग्रेजीमे अनूदित
http://madhubani-art.blogspot.com/
९.विदेहक पूर्व-रूप "भालसरिक
गाछ" :
http://gajendrathakur.blogspot.com/
१०.विदेह इंडेक्स :
http://videha123.blogspot.com/
११.विदेह फाइल :
http://videha123.wordpress.com/
१२. विदेह: सदेह : पहिल तिरहुता (मिथिला़क्षर) जालवृत्त (ब्लॉग)
http://videha-sadeha.blogspot.com/
१३. विदेह:ब्रेल: मैथिली ब्रेलमे: पहिल बेर विदेह द्वारा
http://videha-braille.blogspot.com/
१४.VIDEHA IST MAITHILI FORTNIGHTLY EJOURNAL ARCHIVE
१५. विदेह
प्रथम मैथिली पाक्षिक ई पत्रिका मैथिली पोथीक आर्काइव
१६. विदेह
प्रथम मैथिली पाक्षिक ई पत्रिका ऑडियो आर्काइव
१७. विदेह
प्रथम मैथिली पाक्षिक ई पत्रिका वीडियो आर्काइव
१८. विदेह
प्रथम मैथिली पाक्षिक ई पत्रिका मिथिला चित्रकला, आधुनिक कला आ चित्रकला
१९. मैथिल आर मिथिला
(मैथिलीक सभसँ लोकप्रिय जालवृत्त)
२०.श्रुति प्रकाशन
२३.गजेन्द्र ठाकुर
इडेक्स
२४. नेना भुटका
२५.विदेह रेडियो:मैथिली
कथा-कविता आदिक पहिल पोडकास्ट साइट
२६.Videha Radio
२७. Join official Videha facebook group.
२८.
विदेह मैथिली नाट्य उत्सव
२९.समदिया
३०.
मैथिली फिल्म्स
३१.अनचिन्हार
आखर
३२.
मैथिली हाइकू
http://maithili-haiku.blogspot.com/
३३.
मानक मैथिली
http://manak-maithili.blogspot.com/
३४.
विहनि कथा
http://vihanikatha.blogspot.in/
३५.
मैथिली कविता
http://maithili-kavita.blogspot.in/
३६.
मैथिली कथा
http://maithili-katha.blogspot.in/
३७.मैथिली
समालोचना
http://maithili-samalochna.blogspot.in/
महत्त्वपूर्ण सूचना (२):सूचना: विदेहक मैथिली-अंग्रेजी आ
अंग्रेजी मैथिली कोष (इंटरनेटपर पहिल बेर
सर्च-डिक्शनरी) एम.एस. एस.क्यू.एल.
सर्वर आधारित -Based on ms-sql server Maithili-English and English-Maithili
Dictionary. विदेहक भाषापाक- रचनालेखन स्तंभमे।
महत्त्वपूर्ण
सूचना:(१) 'विदेह' द्वारा
धारावाहिक रूपे ई-प्रकाशित कएल गेल गजेन्द्र ठाकुरक
निबन्ध-प्रबन्ध-समीक्षा, उपन्यास (सहस्रबाढ़नि) , पद्य-संग्रह (सहस्राब्दीक चौपड़पर), कथा-गल्प
(गल्प-गुच्छ), नाटक(संकर्षण), महाकाव्य
(त्वञ्चाहञ्च आ असञ्जाति मन) आ बाल-किशोर साहित्य विदेहमे संपूर्ण ई-प्रकाशनक बाद
प्रिंट फॉर्ममे। कुरुक्षेत्रम्–अन्तर्मनक
खण्ड-१ सँ ७ Combined ISBN No.978-81-907729-7-6 विवरण
एहि पृष्ठपर नीचाँमे आ प्रकाशकक साइट http://www.shruti-publication.com/
पर ।
कुरुक्षेत्रम् अन्तर्मनक- गजेन्द्र ठाकुर
गजेन्द्र ठाकुरक
निबन्ध-प्रबन्ध-समीक्षा, उपन्यास (सहस्रबाढ़नि) , पद्य-संग्रह
(सहस्राब्दीक चौपड़पर), कथा-गल्प (गल्प गुच्छ), नाटक(संकर्षण), महाकाव्य (त्वञ्चाहञ्च
आ असञ्जाति मन) आ बालमंडली-किशोरजगत विदेहमे संपूर्ण ई-प्रकाशनक बाद प्रिंट
फॉर्ममे। कुरुक्षेत्रम्–अन्तर्मनक, खण्ड-१ सँ ७
Ist edition 2009 of Gajendra Thakur’s KuruKshetram-Antarmanak
(Vol. I to VII)- essay-paper-criticism, novel, poems, story, play, epics and
Children-grown-ups literature in single binding:
Language:Maithili
६९२ पृष्ठ : मूल्य भा. रु. 100/-(for
individual buyers inside india)
(add courier charges Rs.50/-per copy for Delhi/NCR and Rs.100/- per copy for
outside Delhi)
For Libraries and overseas buyers $40 US (including postage)
The book is AVAILABLE FOR PDF DOWNLOAD AT
https://sites.google.com/a/videha.com/videha/
http://videha123.wordpress.com/
Details for purchase available at print-version publishers's site
website: http://www.shruti-publication.com/
or you may write to
विदेह:
सदेह : १: २: ३: ४ तिरहुता : देवनागरी "विदेह" क, प्रिंट संस्करण
:विदेह-ई-पत्रिका (http://www.videha.co.in/) क चुनल
रचना सम्मिलित।
विदेह:सदेह:१:
२: ३: ४
सम्पादक:
गजेन्द्र ठाकुर।
२. संदेश-
[ विदेह ई-पत्रिका, विदेह:सदेह मिथिलाक्षर आ देवनागरी आ गजेन्द्र ठाकुरक
सात खण्डक- निबन्ध-प्रबन्ध-समीक्षा,उपन्यास (सहस्रबाढ़नि) , पद्य-संग्रह (सहस्राब्दीक चौपड़पर), कथा-गल्प (गल्प गुच्छ), नाटक (संकर्षण), महाकाव्य (त्वञ्चाहञ्च आ असञ्जाति मन) आ बाल-मंडली-किशोर
जगत- संग्रह कुरुक्षेत्रम् अंतर्मनक मादेँ। ]
१.श्री
गोविन्द झा- विदेहकेँ तरंगजालपर उतारि विश्वभरिमे मातृभाषा मैथिलीक लहरि जगाओल, खेद जे अपनेक
एहि महाभियानमे हम एखन धरि संग नहि दए सकलहुँ। सुनैत छी अपनेकेँ सुझाओ आ रचनात्मक
आलोचना प्रिय लगैत अछि तेँ किछु लिखक मोन भेल। हमर सहायता आ सहयोग अपनेकेँ सदा
उपलब्ध रहत।
२.श्री
रमानन्द रेणु- मैथिलीमे ई-पत्रिका पाक्षिक रूपेँ चला कऽ जे अपन मातृभाषाक प्रचार
कऽ रहल छी, से
धन्यवाद । आगाँ अपनेक समस्त मैथिलीक कार्यक हेतु हम हृदयसँ शुभकामना दऽ रहल छी।
३.श्री
विद्यानाथ झा "विदित"- संचार आ प्रौद्योगिकीक एहि प्रतिस्पर्धी ग्लोबल
युगमे अपन महिमामय "विदेह"केँ अपना देहमे प्रकट देखि जतबा प्रसन्नता आ
संतोष भेल, तकरा
कोनो उपलब्ध "मीटर"सँ नहि नापल जा सकैछ? ..एकर ऐतिहासिक मूल्यांकन आ सांस्कृतिक
प्रतिफलन एहि शताब्दीक अंत धरि लोकक नजरिमे आश्चर्यजनक रूपसँ प्रकट हैत।
४.
प्रो. उदय नारायण सिंह "नचिकेता"- जे काज अहाँ कए रहल छी तकर चरचा एक
दिन मैथिली भाषाक इतिहासमे होएत। आनन्द भए रहल अछि, ई जानि कए जे एतेक गोट मैथिल
"विदेह" ई जर्नलकेँ पढ़ि रहल छथि।...विदेहक चालीसम अंक पुरबाक लेल
अभिनन्दन।
५. डॉ.
गंगेश गुंजन- एहि विदेह-कर्ममे लागि रहल अहाँक सम्वेदनशील मन, मैथिलीक प्रति
समर्पित मेहनतिक अमृत रंग,
इतिहास मे एक टा विशिष्ट फराक अध्याय आरंभ करत, हमरा विश्वास अछि। अशेष शुभकामना आ बधाइक
सङ्ग, सस्नेह...अहाँक पोथी कुरुक्षेत्रम्
अंतर्मनक प्रथम दृष्टया बहुत भव्य तथा उपयोगी बुझाइछ। मैथिलीमे तँ अपना
स्वरूपक प्रायः ई पहिले एहन भव्य अवतारक पोथी थिक। हर्षपूर्ण हमर हार्दिक बधाई स्वीकार
करी।
६. श्री
रामाश्रय झा "रामरंग"(आब स्वर्गीय)- "अपना" मिथिलासँ
संबंधित...विषय वस्तुसँ अवगत भेलहुँ।...शेष सभ कुशल अछि।
७. श्री
ब्रजेन्द्र त्रिपाठी- साहित्य अकादमी- इंटरनेट पर प्रथम मैथिली पाक्षिक पत्रिका
"विदेह" केर लेल बधाई आ शुभकामना स्वीकार करू।
८. श्री
प्रफुल्लकुमार सिंह "मौन"- प्रथम मैथिली पाक्षिक पत्रिका
"विदेह" क प्रकाशनक समाचार जानि कनेक चकित मुदा बेसी आह्लादित भेलहुँ।
कालचक्रकेँ पकड़ि जाहि दूरदृष्टिक परिचय देलहुँ, ओहि लेल हमर मंगलकामना।
९.डॉ.
शिवप्रसाद यादव- ई जानि अपार हर्ष भए रहल अछि, जे नव सूचना-क्रान्तिक क्षेत्रमे मैथिली
पत्रकारिताकेँ प्रवेश दिअएबाक साहसिक कदम उठाओल अछि। पत्रकारितामे एहि प्रकारक नव
प्रयोगक हम स्वागत करैत छी,
संगहि "विदेह"क सफलताक शुभकामना।
१०.
श्री आद्याचरण झा- कोनो पत्र-पत्रिकाक प्रकाशन- ताहूमे मैथिली पत्रिकाक प्रकाशनमे
के कतेक सहयोग करताह- ई तऽ भविष्य कहत। ई हमर ८८ वर्षमे ७५ वर्षक अनुभव रहल। एतेक
पैघ महान यज्ञमे हमर श्रद्धापूर्ण आहुति प्राप्त होयत- यावत ठीक-ठाक छी/ रहब।
११.
श्री विजय ठाकुर- मिशिगन विश्वविद्यालय- "विदेह" पत्रिकाक अंक देखलहुँ, सम्पूर्ण टीम
बधाईक पात्र अछि। पत्रिकाक मंगल भविष्य हेतु हमर शुभकामना स्वीकार कएल जाओ।
१२.
श्री सुभाषचन्द्र यादव- ई-पत्रिका "विदेह" क बारेमे जानि प्रसन्नता भेल।
’विदेह’ निरन्तर
पल्लवित-पुष्पित हो आ चतुर्दिक अपन सुगंध पसारय से कामना अछि।
१३.
श्री मैथिलीपुत्र प्रदीप- ई-पत्रिका "विदेह" केर सफलताक भगवतीसँ कामना।
हमर पूर्ण सहयोग रहत।
१४. डॉ.
श्री भीमनाथ झा- "विदेह" इन्टरनेट पर अछि तेँ "विदेह" नाम
उचित आर कतेक रूपेँ एकर विवरण भए सकैत अछि। आइ-काल्हि मोनमे उद्वेग रहैत अछि, मुदा शीघ्र
पूर्ण सहयोग देब।कुरुक्षेत्रम् अन्तर्मनक देखि अति प्रसन्नता भेल। मैथिलीक
लेल ई घटना छी।
१५.
श्री रामभरोस कापड़ि "भ्रमर"- जनकपुरधाम- "विदेह" ऑनलाइन देखि
रहल छी। मैथिलीकेँ अन्तर्राष्ट्रीय जगतमे पहुँचेलहुँ तकरा लेल हार्दिक बधाई।
मिथिला रत्न सभक संकलन अपूर्व। नेपालोक सहयोग भेटत, से विश्वास करी।
१६.
श्री राजनन्दन लालदास- "विदेह" ई-पत्रिकाक माध्यमसँ बड़ नीक काज कए रहल
छी, नातिक
अहिठाम देखलहुँ। एकर वार्षिक अंक जखन प्रिंट निकालब तँ हमरा पठायब। कलकत्तामे
बहुत गोटेकेँ हम साइटक पता लिखाए देने छियन्हि। मोन तँ होइत अछि जे दिल्ली आबि कए
आशीर्वाद दैतहुँ, मुदा
उमर आब बेशी भए गेल। शुभकामना देश-विदेशक मैथिलकेँ जोड़बाक लेल।.. उत्कृष्ट प्रकाशन
कुरुक्षेत्रम् अंतर्मनक लेल बधाइ। अद्भुत काज कएल अछि, नीक प्रस्तुति अछि सात खण्डमे। मुदा अहाँक सेवा आ से
निःस्वार्थ तखन बूझल जाइत जँ अहाँ द्वारा प्रकाशित पोथी सभपर दाम लिखल नहि रहितैक।
ओहिना सभकेँ विलहि देल जइतैक। (स्पष्टीकरण- श्रीमान्, अहाँक सूचनार्थ
विदेह द्वारा ई-प्रकाशित कएल सभटा सामग्री आर्काइवमे https://sites.google.com/a/videha.com/videha-pothi/ पर बिना मूल्यक
डाउनलोड लेल उपलब्ध छै आ भविष्यमे सेहो रहतैक। एहि आर्काइवकेँ जे कियो प्रकाशक
अनुमति लऽ कऽ प्रिंट रूपमे प्रकाशित कएने छथि आ तकर ओ दाम रखने छथि ताहिपर हमर
कोनो नियंत्रण नहि अछि।- गजेन्द्र ठाकुर)... अहाँक प्रति अशेष
शुभकामनाक संग।
१७. डॉ.
प्रेमशंकर सिंह- अहाँ मैथिलीमे इंटरनेटपर पहिल पत्रिका "विदेह" प्रकाशित
कए अपन अद्भुत मातृभाषानुरागक परिचय देल अछि, अहाँक निःस्वार्थ मातृभाषानुरागसँ प्रेरित छी, एकर निमित्त जे
हमर सेवाक प्रयोजन हो, तँ
सूचित करी। इंटरनेटपर आद्योपांत पत्रिका देखल, मन प्रफुल्लित भऽ गेल।
१८.श्रीमती
शेफालिका वर्मा- विदेह ई-पत्रिका देखि मोन उल्लाससँ भरि गेल। विज्ञान कतेक प्रगति
कऽ रहल अछि...अहाँ सभ अनन्त आकाशकेँ भेदि दियौ, समस्त विस्तारक रहस्यकेँ तार-तार कऽ दियौक...। अपनेक अद्भुत
पुस्तक कुरुक्षेत्रम् अंतर्मनक विषयवस्तुक दृष्टिसँ गागरमे सागर अछि। बधाई।
१९.श्री
हेतुकर झा, पटना-जाहि
समर्पण भावसँ अपने मिथिला-मैथिलीक सेवामे तत्पर छी से स्तुत्य अछि। देशक राजधानीसँ
भय रहल मैथिलीक शंखनाद मिथिलाक गाम-गाममे मैथिली चेतनाक विकास अवश्य करत।
२०.
श्री योगानन्द झा, कबिलपुर, लहेरियासराय- कुरुक्षेत्रम्
अंतर्मनक पोथीकेँ निकटसँ देखबाक अवसर भेटल अछि आ मैथिली जगतक एकटा उद्भट ओ
समसामयिक दृष्टिसम्पन्न हस्ताक्षरक कलमबन्द परिचयसँ आह्लादित छी।
"विदेह"क देवनागरी सँस्करण पटनामे रु. 80/- मे उपलब्ध भऽ सकल जे विभिन्न
लेखक लोकनिक छायाचित्र, परिचय
पत्रक ओ रचनावलीक सम्यक प्रकाशनसँ ऐतिहासिक कहल जा सकैछ।
२१.
श्री किशोरीकान्त मिश्र- कोलकाता- जय मैथिली, विदेहमे बहुत रास कविता, कथा, रिपोर्ट आदिक सचित्र संग्रह देखि आ आर अधिक प्रसन्नता
मिथिलाक्षर देखि- बधाई स्वीकार कएल जाओ।
२२.श्री
जीवकान्त- विदेहक मुद्रित अंक पढ़ल- अद्भुत मेहनति। चाबस-चाबस। किछु समालोचना
मरखाह..मुदा सत्य।
२३.
श्री भालचन्द्र झा- अपनेक कुरुक्षेत्रम् अंतर्मनक देखि बुझाएल जेना हम अपने
छपलहुँ अछि। एकर विशालकाय आकृति अपनेक सर्वसमावेशताक परिचायक अछि। अपनेक रचना
सामर्थ्यमे उत्तरोत्तर वृद्धि हो, एहि शुभकामनाक संग हार्दिक बधाई।
२४.श्रीमती
डॉ नीता झा- अहाँक कुरुक्षेत्रम् अंतर्मनक पढ़लहुँ। ज्योतिरीश्वर
शब्दावली, कृषि मत्स्य शब्दावली आ सीत बसन्त आ सभ कथा, कविता, उपन्यास, बाल-किशोर
साहित्य सभ उत्तम छल। मैथिलीक उत्तरोत्तर विकासक लक्ष्य दृष्टिगोचर होइत अछि।
२५.श्री
मायानन्द मिश्र- कुरुक्षेत्रम् अंतर्मनक मे हमर उपन्यास स्त्रीधनक
जे विरोध कएल गेल अछि तकर हम विरोध करैत छी।... कुरुक्षेत्रम्
अंतर्मनक पोथीक लेल शुभकामना।(श्रीमान् समालोचनाकेँ विरोधक रूपमे नहि लेल
जाए।-गजेन्द्र ठाकुर)
२६.श्री
महेन्द्र हजारी- सम्पादक श्रीमिथिला- कुरुक्षेत्रम् अंतर्मनक पढ़ि
मोन हर्षित भऽ गेल..एखन पूरा पढ़यमे बहुत समय लागत, मुदा जतेक पढ़लहुँ
से आह्लादित कएलक।
२७.श्री
केदारनाथ चौधरी- कुरुक्षेत्रम् अंतर्मनक अद्भुत लागल, मैथिली साहित्य लेल ई पोथी एकटा प्रतिमान बनत।
२८.श्री
सत्यानन्द पाठक- विदेहक हम नियमित पाठक छी। ओकर स्वरूपक प्रशंसक छलहुँ। एम्हर
अहाँक लिखल - कुरुक्षेत्रम् अंतर्मनक देखलहुँ। मोन आह्लादित भऽ उठल। कोनो
रचना तरा-उपरी।
२९.श्रीमती
रमा झा-सम्पादक मिथिला दर्पण। कुरुक्षेत्रम् अंतर्मनक प्रिंट फॉर्म पढ़ि आ
एकर गुणवत्ता देखि मोन प्रसन्न भऽ गेल, अद्भुत शब्द एकरा लेल
प्रयुक्त कऽ रहल छी। विदेहक उत्तरोत्तर प्रगतिक शुभकामना।
३०.श्री
नरेन्द्र झा, पटना- विदेह नियमित देखैत रहैत छी। मैथिली लेल अद्भुत काज कऽ
रहल छी।
३१.श्री
रामलोचन ठाकुर- कोलकाता- मिथिलाक्षर विदेह देखि मोन प्रसन्नतासँ भरि उठल,
अंकक विशाल परिदृश्य आस्वस्तकारी अछि।
३२.श्री
तारानन्द वियोगी- विदेह आ कुरुक्षेत्रम् अंतर्मनक देखि चकबिदोर लागि गेल।
आश्चर्य। शुभकामना आ बधाई।
३३.श्रीमती
प्रेमलता मिश्र “प्रेम”- कुरुक्षेत्रम् अंतर्मनक पढ़लहुँ। सभ रचना उच्चकोटिक
लागल। बधाई।
३४.श्री
कीर्तिनारायण मिश्र- बेगूसराय- कुरुक्षेत्रम् अंतर्मनक बड्ड नीक लागल, आगांक सभ काज लेल बधाई।
३५.श्री
महाप्रकाश-सहरसा- कुरुक्षेत्रम् अंतर्मनक नीक लागल, विशालकाय संगहि उत्तमकोटिक।
३६.श्री
अग्निपुष्प- मिथिलाक्षर आ देवाक्षर विदेह पढ़ल..ई प्रथम तँ अछि एकरा प्रशंसामे मुदा
हम एकरा दुस्साहसिक कहब। मिथिला चित्रकलाक स्तम्भकेँ मुदा अगिला अंकमे आर विस्तृत
बनाऊ।
३७.श्री
मंजर सुलेमान-दरभंगा- विदेहक जतेक प्रशंसा कएल जाए कम होएत। सभ चीज उत्तम।
३८.श्रीमती
प्रोफेसर वीणा ठाकुर- कुरुक्षेत्रम् अंतर्मनक उत्तम, पठनीय, विचारनीय। जे क्यो देखैत छथि पोथी प्राप्त
करबाक उपाय पुछैत छथि। शुभकामना।
३९.श्री
छत्रानन्द सिंह झा- कुरुक्षेत्रम् अंतर्मनक पढ़लहुँ, बड्ड नीक सभ तरहेँ।
४०.श्री
ताराकान्त झा- सम्पादक मैथिली दैनिक मिथिला समाद- विदेह तँ कन्टेन्ट प्रोवाइडरक
काज कऽ रहल अछि। कुरुक्षेत्रम् अंतर्मनक अद्भुत लागल।
४१.डॉ
रवीन्द्र कुमार चौधरी- कुरुक्षेत्रम् अंतर्मनक बहुत नीक, बहुत मेहनतिक परिणाम। बधाई।
४२.श्री
अमरनाथ- कुरुक्षेत्रम् अंतर्मनक आ विदेह दुनू स्मरणीय घटना अछि, मैथिली साहित्य मध्य।
४३.श्री
पंचानन मिश्र- विदेहक वैविध्य आ निरन्तरता प्रभावित करैत अछि, शुभकामना।
४४.श्री
केदार कानन- कुरुक्षेत्रम् अन्तर्मनक लेल अनेक धन्यवाद, शुभकामना आ बधाइ
स्वीकार करी। आ नचिकेताक भूमिका पढ़लहुँ। शुरूमे तँ लागल जेना कोनो उपन्यास अहाँ
द्वारा सृजित भेल अछि मुदा पोथी उनटौला पर ज्ञात भेल जे एहिमे तँ सभ विधा समाहित
अछि।
४५.श्री
धनाकर ठाकुर- अहाँ नीक काज कऽ रहल छी। फोटो गैलरीमे चित्र एहि शताब्दीक जन्मतिथिक
अनुसार रहैत तऽ नीक।
४६.श्री
आशीष झा- अहाँक पुस्तकक संबंधमे एतबा लिखबा सँ अपना कए नहि रोकि सकलहुँ जे ई किताब
मात्र किताब नहि थीक, ई एकटा
उम्मीद छी जे मैथिली अहाँ सन पुत्रक सेवा सँ निरंतर समृद्ध होइत चिरजीवन कए
प्राप्त करत।
४७.श्री
शम्भु कुमार सिंह- विदेहक तत्परता आ क्रियाशीलता देखि आह्लादित भऽ रहल छी।
निश्चितरूपेण कहल जा सकैछ जे समकालीन मैथिली पत्रिकाक इतिहासमे विदेहक नाम
स्वर्णाक्षरमे लिखल जाएत। ओहि कुरुक्षेत्रक घटना सभ तँ अठारहे दिनमे खतम भऽ गेल
रहए मुदा अहाँक कुरुक्षेत्रम् तँ अशेष अछि।
४८.डॉ.
अजीत मिश्र- अपनेक प्रयासक कतबो प्रशंसा कएल जाए कमे होएतैक। मैथिली साहित्यमे
अहाँ द्वारा कएल गेल काज युग-युगान्तर धरि पूजनीय रहत।
४९.श्री
बीरेन्द्र मल्लिक- अहाँक कुरुक्षेत्रम् अन्तर्मनक आ विदेह:सदेह पढ़ि
अति प्रसन्नता भेल। अहाँक स्वास्थ्य ठीक रहए आ उत्साह बनल रहए से कामना।
५०.श्री
कुमार राधारमण- अहाँक दिशा-निर्देशमे विदेह पहिल मैथिली ई-जर्नल देखि अति
प्रसन्नता भेल। हमर शुभकामना।
५१.श्री
फूलचन्द्र झा प्रवीण-विदेह:सदेह पढ़ने रही मुदा कुरुक्षेत्रम् अन्तर्मनक देखि
बढ़ाई देबा लेल बाध्य भऽ गेलहुँ। आब विश्वास भऽ गेल जे मैथिली नहि मरत। अशेष
शुभकामना।
५२.श्री
विभूति आनन्द- विदेह:सदेह देखि, ओकर विस्तार देखि अति प्रसन्नता भेल।
५३.श्री
मानेश्वर मनुज-कुरुक्षेत्रम् अन्तर्मनक एकर भव्यता देखि अति प्रसन्नता भेल, एतेक विशाल ग्रन्थ मैथिलीमे आइ धरि नहि देखने रही। एहिना भविष्यमे काज
करैत रही, शुभकामना।
५४.श्री विद्यानन्द झा-
आइ.आइ.एम.कोलकाता- कुरुक्षेत्रम् अन्तर्मनक विस्तार, छपाईक संग गुणवत्ता देखि अति
प्रसन्नता भेल। अहाँक अनेक धन्यवाद; कतेक बरखसँ हम
नेयारैत छलहुँ जे सभ पैघ शहरमे मैथिली लाइब्रेरीक स्थापना होअए, अहाँ ओकरा वेबपर कऽ रहल छी, अनेक धन्यवाद।
५५.श्री
अरविन्द ठाकुर-कुरुक्षेत्रम् अन्तर्मनक मैथिली साहित्यमे कएल गेल एहि तरहक
पहिल प्रयोग अछि, शुभकामना।
५६.श्री
कुमार पवन-कुरुक्षेत्रम् अन्तर्मनक पढ़ि रहल छी। किछु लघुकथा पढ़ल अछि, बहुत मार्मिक छल।
५७.
श्री प्रदीप बिहारी-कुरुक्षेत्रम् अन्तर्मनक देखल, बधाई।
५८.डॉ
मणिकान्त ठाकुर-कैलिफोर्निया- अपन विलक्षण नियमित सेवासँ हमरा लोकनिक हृदयमे विदेह
सदेह भऽ गेल अछि।
५९.श्री
धीरेन्द्र प्रेमर्षि- अहाँक समस्त प्रयास सराहनीय। दुख होइत अछि जखन अहाँक
प्रयासमे अपेक्षित सहयोग नहि कऽ पबैत छी।
६०.श्री
देवशंकर नवीन- विदेहक निरन्तरता आ विशाल स्वरूप- विशाल पाठक वर्ग, एकरा ऐतिहासिक बनबैत अछि।
६१.श्री
मोहन भारद्वाज- अहाँक समस्त कार्य देखल, बहुत नीक। एखन किछु
परेशानीमे छी, मुदा शीघ्र सहयोग देब।
६२.श्री
फजलुर रहमान हाशमी-कुरुक्षेत्रम् अन्तर्मनक मे एतेक मेहनतक लेल अहाँ
साधुवादक अधिकारी छी।
६३.श्री
लक्ष्मण झा "सागर"- मैथिलीमे चमत्कारिक रूपेँ अहाँक प्रवेश आह्लादकारी
अछि।..अहाँकेँ एखन आर..दूर..बहुत दूरधरि जेबाक अछि। स्वस्थ आ प्रसन्न रही।
६४.श्री
जगदीश प्रसाद मंडल-कुरुक्षेत्रम् अन्तर्मनक पढ़लहुँ । कथा सभ आ उपन्यास
सहस्रबाढ़नि पूर्णरूपेँ पढ़ि गेल छी। गाम-घरक भौगोलिक विवरणक जे सूक्ष्म वर्णन
सहस्रबाढ़निमे अछि, से चकित कएलक, एहि
संग्रहक कथा-उपन्यास मैथिली लेखनमे विविधता अनलक अछि। समालोचना
शास्त्रमे अहाँक दृष्टि वैयक्तिक नहि वरन् सामाजिक आ कल्याणकारी अछि, से प्रशंसनीय।
६५.श्री
अशोक झा-अध्यक्ष मिथिला विकास परिषद- कुरुक्षेत्रम् अन्तर्मनक लेल बधाई आ
आगाँ लेल शुभकामना।
६६.श्री
ठाकुर प्रसाद मुर्मु- अद्भुत प्रयास। धन्यवादक संग प्रार्थना जे अपन माटि-पानिकेँ
ध्यानमे राखि अंकक समायोजन कएल जाए। नव अंक धरि प्रयास सराहनीय। विदेहकेँ
बहुत-बहुत धन्यवाद जे एहेन सुन्दर-सुन्दर सचार (आलेख) लगा रहल छथि। सभटा ग्रहणीय-
पठनीय।
६७.बुद्धिनाथ
मिश्र- प्रिय गजेन्द्र जी,अहाँक सम्पादन मे प्रकाशित ‘विदेह’आ ‘कुरुक्षेत्रम्
अंतर्मनक’ विलक्षण पत्रिका आ विलक्षण पोथी! की नहि अछि अहाँक
सम्पादनमे? एहि प्रयत्न सँ मैथिली क विकास होयत,निस्संदेह।
६८.श्री
बृखेश चन्द्र लाल- गजेन्द्रजी, अपनेक पुस्तक कुरुक्षेत्रम्
अंतर्मनक पढ़ि मोन गदगद भय गेल , हृदयसँ अनुगृहित छी ।
हार्दिक शुभकामना ।
६९.श्री
परमेश्वर कापड़ि - श्री गजेन्द्र जी । कुरुक्षेत्रम् अंतर्मनक पढ़ि गदगद आ
नेहाल भेलहुँ।
७०.श्री
रवीन्द्रनाथ ठाकुर- विदेह पढ़ैत रहैत छी। धीरेन्द्र प्रेमर्षिक मैथिली गजलपर आलेख
पढ़लहुँ। मैथिली गजल कत्तऽ सँ कत्तऽ चलि गेलैक आ ओ अपन आलेखमे मात्र अपन
जानल-पहिचानल लोकक चर्च कएने छथि। जेना मैथिलीमे मठक परम्परा रहल अछि।
(स्पष्टीकरण- श्रीमान्, प्रेमर्षि जी ओहि आलेखमे ई स्पष्ट लिखने
छथि जे किनको नाम जे छुटि गेल छन्हि तँ से मात्र आलेखक लेखकक जानकारी नहि रहबाक द्वारे,
एहिमे आन कोनो कारण नहि देखल जाय। अहाँसँ एहि विषयपर विस्तृत आलेख
सादर आमंत्रित अछि।-सम्पादक)
७१.श्री मंत्रेश्वर झा-
विदेह पढ़ल आ संगहि अहाँक मैगनम ओपस कुरुक्षेत्रम् अंतर्मनक सेहो, अति उत्तम। मैथिलीक लेल कएल
जा रहल अहाँक समस्त कार्य अतुलनीय अछि।
७२. श्री
हरेकृष्ण झा- कुरुक्षेत्रम्
अंतर्मनक मैथिलीमे
अपन तरहक एकमात्र ग्रन्थ अछि, एहिमे लेखकक समग्र दृष्टि आ रचना कौशल देखबामे
आएल जे लेखकक फील्डवर्कसँ जुड़ल रहबाक कारणसँ अछि।
७३.श्री
सुकान्त सोम- कुरुक्षेत्रम्
अंतर्मनक मे समाजक इतिहास आ वर्तमानसँ अहाँक जुड़ाव बड्ड नीक लागल, अहाँ एहि क्षेत्रमे आर
आगाँ काज करब से आशा अछि।
७४.प्रोफेसर
मदन मिश्र- कुरुक्षेत्रम् अंतर्मनक सन किताब
मैथिलीमे पहिले अछि आ एतेक विशाल संग्रहपर शोध कएल जा सकैत अछि। भविष्यक लेल
शुभकामना।
७५.प्रोफेसर
कमला चौधरी- मैथिलीमे कुरुक्षेत्रम् अंतर्मनक सन पोथी आबए जे गुण आ रूप
दुनूमे निस्सन होअए, से बहुत दिनसँ आकांक्षा छल, ओ आब जा कऽ पूर्ण भेल। पोथी एक हाथसँ दोसर हाथ घुमि रहल अछि, एहिना आगाँ सेहो अहाँसँ आशा अछि।
७६.श्री
उदय चन्द्र झा "विनोद": गजेन्द्रजी, अहाँ जतेक काज कएलहुँ अछि से मैथिलीमे आइ धरि कियो
नहि कएने छल। शुभकामना। अहाँकेँ एखन
बहुत काज आर करबाक अछि।
७७.श्री
कृष्ण कुमार कश्यप: गजेन्द्र ठाकुरजी, अहाँसँ भेँट एकटा स्मरणीय क्षण बनि गेल। अहाँ जतेक
काज एहि बएसमे कऽ गेल छी ताहिसँ हजार गुणा आर बेशीक आशा अछि।
७८.श्री
मणिकान्त दास: अहाँक मैथिलीक कार्यक प्रशंसा लेल शब्द नहि भेटैत अछि। अहाँक कुरुक्षेत्रम्
अन्तर्मनक सम्पूर्ण रूपेँ पढ़ि गेलहुँ। त्वञ्चाहञ्च बड्ड नीक लागल।
७९. श्री हीरेन्द्र कुमार झा- विदेह
ई-पत्रिकाक सभ अंक ई-पत्रसँ भेटैत रहैत अछि। मैथिलीक ई-पत्रिका छैक एहि बातक गर्व
होइत अछि। अहाँ आ अहाँक सभ सहयोगीकेँ हार्दिक शुभकामना।
विदेह
मैथिली साहित्य आन्दोलन
(c)२००४-१२. सर्वाधिकार लेखकाधीन आ जतए लेखकक
नाम नहि अछि ततए संपादकाधीन। विदेह- प्रथम मैथिली पाक्षिक ई-पत्रिका ISSN
2229-547X VIDEHA सम्पादक: गजेन्द्र ठाकुर। सह-सम्पादक:
उमेश मंडल। सहायक सम्पादक: शिव कुमार झा आ मुन्नाजी (मनोज कुमार कर्ण)।
भाषा-सम्पादन: नागेन्द्र कुमार झा आ पञ्जीकार विद्यानन्द झा। कला-सम्पादन: ज्योति
झा चौधरी आ रश्मि रेखा सिन्हा। सम्पादक-शोध-अन्वेषण: डॉ. जया वर्मा आ
डॉ. राजीव कुमार वर्मा। सम्पादक- नाटक-रंगमंच-चलचित्र- बेचन ठाकुर। सम्पादक-
सूचना-सम्पर्क-समाद- पूनम मंडल आ प्रियंका झा। सम्पादक- अनुवाद विभाग- विनीत
उत्पल।
रचनाकार
अपन मौलिक आ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य
छन्हि) ggajendra@videha.com
केँ मेल अटैचमेण्टक रूपमेँ .doc, .docx, .rtf वा
.txt फॉर्मेटमे पठा सकैत छथि। रचनाक संग रचनाकार अपन
संक्षिप्त परिचय आ अपन स्कैन कएल गेल फोटो पठेताह, से आशा
करैत छी। रचनाक अंतमे टाइप रहय, जे ई रचना मौलिक अछि,
आ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि।
मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना
देल जायत। ’विदेह' प्रथम मैथिली
पाक्षिक ई पत्रिका अछि आ एहिमे मैथिली, संस्कृत आ अंग्रेजीमे
मिथिला आ मैथिलीसँ संबंधित रचना प्रकाशित कएल जाइत अछि। एहि ई पत्रिकाकेँ श्रीमति
लक्ष्मी ठाकुर द्वारा मासक ०१ आ १५ तिथिकेँ ई प्रकाशित कएल जाइत अछि।
(c) 2004-12 सर्वाधिकार
सुरक्षित। विदेहमे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ताक लगमे
छन्हि। रचनाक अनुवाद
आ पुनः प्रकाशन किंवा आर्काइवक उपयोगक अधिकार किनबाक हेतु ggajendra@videha.co.in पर
संपर्क करू। एहि साइटकेँ प्रीति झा ठाकुर, मधूलिका चौधरी आ रश्मि प्रिया द्वारा डिजाइन कएल गेल।
सिद्धिरस्तु


c: text/html

text:
सहरसा। कोसी प्रमंडल मे वर्ष 2008 मे आईल प्रलंयकारी बाढ़ क कारण पिछला 18 माह स बंद सहरसा- फारबिसगंज रेल मार्ग पर फेर स ट्रेनक परिचालन आरंभ भ गेल। आरंभ मे एहि रेल खंड पर पांच जोड़ी सवारी गाड़ी क परिचालन कैल जा रहल अछि। ओतहि सहरसा-मधेपुरा क बीच नव बड़ी रेल लाइन पर सेहो ट्रेन क परिचालन आरंभ भ गेल। एहि मार्ग पर तत्काल दू जोड़ी यात्री गाड़ी चलाउल जा रहल अछि। उल्लेखनीय अछि जे एहि रेल पथ पर 18 माह पूर्व कोसी तटबंध टूटलाक बाद रेल लाइन समेत रेल पुल बहि गेल छल।
मुख्य पृष्ठ समाचार सहरसा-फारबिसगंज रेलमार्ग पर परिचालन शुरू

robotstxt: allowed

filter: keep


text:
दहेज मुक्त मिथिला द्वारा सदस्यता सह जागरुकता अभियान मधुबनीक लोरिका गाम मे
नवम्बर १२, २०१७. मैथिली जिन्दाबाद!!
प्रवीण कुमार झा बनलाह मधुबनी जिला महासचिव
दहेज मुक्त मिथिला द्वारा हनुमान मंदिर प्रांगण लोरिका मे सदस्यता अभियान सह जागरूकता अभियान चलाओल गेल, जाहि मे दहेजक दुष्प्रभाव सँ कन्या भ्रूण हत्या, लैंगिक विभेद आ तेकर दुष्परिणाम सँ समाजक लोक केँ परिचित कराओल गेल। संगहि दहेज लोभी व्यक्ति वा परिवारक सामाजिक बहिष्कार कियैक नहि कयल जाय आर तेकर व्यस्वस्था कोना संभव होयत एहि विन्दु पर सेहो चर्चा भेल।
संस्थाक राष्ट्रीय महासचिव धर्मेन्द्र कुमार झा द्वारा दहेज मुक्त मिथिला अभियान एवम् संस्थाक बारे मे आम जनमानस केँ अवगत करबैत एहि सँ जुड़िकय एहि सामाजिक रोग व कूप्रथाक विरुद्ध आवाज़ उठेबाक अपील कयल गेल।
संस्थाक विस्तारीकरण केर क्रम मे मधुबनी जिला महासचिव केर रूप में अभियानी श्री प्रवीण कुमार झा केर मनोनयन सेहो कयल गेल अछि आर हुनका समाजक वरिष्ठ समाजसेवी श्री अजय कुमार झा, श्री भूलन झा, श्री आदिष्ट नारायण झा केर हाथे ई मनोनयन पत्र सौंपल जेबाक जनतब महासचिव झा करौलनि अछि ।
विदित हो जे उपस्थित जनमानस सेहो दहेज मुक्त मिथिला द्वारा चलायल जा रहल अभियानक भरपूर प्रशंसा करैत एकरा समयक मांग आ आवश्यकता बतौलनि। एहि तरहक जागरूकता अभियान संस्था द्वारा समय-समय पर चलायल जाएत रहल अछि। संस्थाक नवनियुक्त जिला महासचिव प्रवीण कुमार झा कहलनि जे दहेज मुक्त मिथिलाक उद्द्येश्य केँ जन-जन धरि पहुँचेबाक काज आरो जोर-शोर सँ करब आर हरेक पंचायत मे निगरानी समितिक गठन करब जाहि सँ उद्देश्य प्राप्ति शीघ्रातिशीघ्र होयत।
अभियानी श्री नारायण मिश्र और शिशुपाल चौधरी द्वारा युवाशक्ति सँ एहि पुनीत कार्य लेल आगू एबाक आ सक्रिय भागीदारी सुनिश्चित करबाक अपील कयल गेल। दहेज समाज लेल अभिशाप थिक आर एकरा सामाजिक कुरीतिक रूप मे देखबाक चाही, ई सभक मानब छल। महासचिव धर्मेन्द्र झा एहि अभियान केँ धरातल पर अधिक सुचारू रूप सँ चलेबाक बातपर जोर दैत कहलनि जे बेटा बेटी मे फर्क नहि करू आर बेटी केँ सेहो सुशिक्षित बना ओकरा आगू बढबाक अवसर प्रदान करू। समाजक सभ वर्ग सँ दहेज केर विरोध मे खुलिकय आगू एबाक अपील कयलनि। बैठक मे मौजूद श्री दीपक झा, अभिषेक मिश्र, सुमित झा, लाला मिश्र, मलहु पासवान, भजन पासवान, चंद्रमोहन झा, मनोज यादव एवं अन्य समस्त ग्रामीण सामाजिक व्यक्तित्व लोकनि एहि कार्यक्रम केँ एक मत सँ समर्थन कयलनि और दहेज प्रथा केँ समाज सँ दूर करबाक प्रयास में अपना योगदान देबाक संकल्प लेलनि।


text:
राज्य केँ आइजी ऑपरेशन कुंदन कृष्णन कहलनि हुनका सूचना भेटल छल कि मुंगेर मुफस्सिल थानाक्षेत्रक शंकरपुर गाम स्थित सनोज यादव केँ घर मे हथियार राखल गेल अछि। ऐहिक लेल एसटीएफ केर स्पेशल ऑपरेशन ग्रुप-1 केर एक टीम क' मुंगेर रवाना कायल गेल। एहि टीमक कार्रवाई मे सनोज यादव केँ घर सँ एक एके-47 रायफल, एक अमेरिकन सेमी ऑटोमेटिक रायफल, एक रेगुलर पिस्टल, एक 7.65 के रेगुलर पिस्टल, तीन 7.65 बोर के पिस्टल, चारि गोट रिवॉल्वर, अर्धनिर्मित 11 पिस्टल, करीब एक हजार जीवित गोली आओर भारी मात्रा मे अत्याधुनिक हथियार सभक पार्ट्स बरामद भेल।
एसटीएफ टीम एहि मामला मे सनोज यादव, पिता- स्व. कमल किशोर यादव केर संग संजीव साह, पिता राजेंद्र साह, समन कुमार शर्मा, पिता भोला शर्मा आओर तनी शर्मा, पिता शिवनंदन शर्मा क' गिरफ्तार केलक।


text:
मुंबई। 11 नवम्बर। [जितमोहन झा (जितू)] हमरा चाही मिथिला राज्य, मुदा कोना भेटत 'अलग मिथिला राज्य' ? ई सवाल हरेक मैथिलक मोन मे सदिखन उठैत रहैत अछि, आओर एहि तरहक सवाल उठब सेहो जायज अछि। हम सभ नीक जोका बुझैत छी जे मिथिलाक कैको सपूत अलग मिथिला राज्य लेल दिन राति एक करीकेँ अभियान चला रहल छथि। मुदा की दू - चारि गोटा (जे निःस्वार्थ भाव सँ एहि अभियान केँ आगू बढ़ा रहल छथि) केर प्रयास सँ नवा मिथिला राज्य केर निर्माण संभव अछि?
मिथिला राज्य अभियान केँ आगू बढ़ेबाक लेल एक सँ एक विद्वान मैथिल वृन्द लागल छथि, तखन ई अभियान सफल किएक नहि भ' रहल अछि ?
एतेक बड़का सवाल केँ जबाब देब हमरा एहेन अज्ञानी मैथिलक लेल संभव नहि बुझैत अछि, किएक जे हम पहिने कही चुकल छी जे एहि अभियान केँ आगू बढ़ेबाक लेल एक सँ एक विद्वान मैथिल वृन्द लागल छथि।
हमरा एहेन अज्ञानी केँ जतबा बोध अछि, ओहिक मुताविक एखन धरी "अलग मिथिला राज्य" लेल चलाओल जे रहल अभियान असफल होयबाक मुख्य कारण निम्न प्रकारे अछि;
एहि तरहक बहुत रास बात अछि जाहि चलते कैको बरख सँ कैको संगठन/समाजसेवी द्वारा चलाओल जे रहल ई अभियान जस केँ तस पड़ल अछि, आओर जाधरि उपरोक्त बात पर अभियानी लोकनि ध्यान नहि देथिन कहियो ई अभियान सफल नहि होयत। यदि उपरोक्त बात पर ध्यान देल जाए तेँ संसाभ विश्वास क' सकैत छी जे एहि अभियान केँ मिथिलाक एक - एक बच्चा केर सहयोग भेटत किएक जे किनका अप्पन अधिकार नहि चाही?
- अलग मिथिला राज्य अभियान केँ जतेक मुख्य अभियानी छथि हुनका सभक सोच ई छैन्ह जे ओ असगरे "मिथिला राज्य" केर निर्माण करबा मे सक्षम छथि ताहिलेल एहि अभियानक मुखिया हुनका नियुक्त कायल जाए।
- एहि अभियान केँ आगू बढ़ेबाक लेल एक केँ बाद एक नवा संगठन/समूह केर निर्माण होयत अछि, आओर ओहि संगठन केँ मुखिया पदक दावेदार क' जखन केओ मोजर नहि दैत छैन्ह तेँ फेर सँ एक अलग संगठन/समूह तैयार भ' जायत अछि।
- हम सभ मैथिल सदिखन ई बुझैत छी जे हमरा सनक काविल केओ छबे नहि करैथ ताहिलेल हम जे कही उवे होयबाक चाही अथवा हम जे निर्णय देलहुँ ओ सभके मान्य होयबाक चाही।
- किछु संगठन केर कुकृतिक कारण मैथिल समाजक नजैर मे मैथिल - मिथिला सँ संबंधित सभ संगठन सिर्फ आओर सिर्फ "चंदा केर धंधा" करबाक लेल बनाओल जायत अछि। कैको जगह ऐहिक सच्चाई सेहो सभक समक्ष आयल अछि।
- मिथिला राज्य अभियान केँ सफल बनेबाक लेल अभियानी लोकनिकेँ मैथिल समाजक हृदय मे जगह बनबे पड़तनि आ ई तखने संभव अछि जखन मिथिला राज्य अभियानी मैथिलक सुख/दुख घरी मैथिलक संग ठाढ़ हेथिन, नहिकी बाढ़ि एहेन बड़का आपदा सभमे सेहो अदृश्य रहथिन। एहि स्थिति मे मैथिल समाज कहियो एहि अभियानक संग नहि देता।
- मिथिला राज्य लेल मिथिला मे अभियान चलेबाक जरुरत अछि। मुम्बई, दिल्ली आ आन शहर मे चलाओल जे रहल सभ अभियान निरर्थक अछि।
- कोनो सफल अभियान चलेबाक लेल आपसी एकता केर जरूरत होयत अछि जाहिसँ हम सभ मैथिल कोसो दूर छी। आजुक समय मे समस्त मिथिला राज्य अभियानी केँ उद्देश्य एक अछि, मुदा अभियान टुकड़ी - टुकड़ी मे चलाओल जे रहल अछि।
- मैथिल यदि सच मे "अलग मिथिला राज्य" चाहैत छथि तेँ सभसँ पहिने टुकड़ी - टुकड़ी मे चलाओल जे रहल अभियान आओर अभियानी केँ एक सूत मे बान्हबाक प्रयास कायल जाए किएक जे ऐहिक बिना ई अभियान कहियो सफल नहि भ' सकैछ।
- हम सभ यदि अप्पन नजैर घुमाबी तेँ देखब कि अलग मिथिला राज्य अभियान केर चिंता अगबे प्रवासी मैथिल सभके छैन्ह, मिथिलाक धरातल पर किनको ऐहिक बोध नहि कि एहि तरहक कोनो अभियान चलाओल जे रहल अछि आओर ऐहिक जरुरत छबो करे वा नहि।
- यदि प्रवासी मैथिलक बल पर हम सभ एहि अभियान केँ आगू बढ़ायब तेँ अभियान कते धरी आगू बढ़त? सच गप ई अछि जे प्रवासी मैथिल एहि अभियान केर समर्थन किछु पाई केर सहयोग करैत अगबे सोशल मीडिया पर क' सकैत छथि धरातल पर नहि।
- प्रवासी मैथिल धरातल पर समर्थन एहि लेल नहि क' सकैत छथि किएक जे 70% प्रवासी मैथिल जखन परदेश मे दू टाकाक उपार्जन करैत छथि तखन हुनक घर केँ चूल्हा जड़ैत छैन्ह आओर केओ जिम्मेवार मैथिल नहि चाहता कि एहि अभियानक पाछू हुनकर घरक चूल्हा बंद भ' जाए।
- हम सभ यदि प्रवासी मैथिलक बल पर ई अभियान केँ सफल बनबे चाहैत छी तेँ सभसँ पहिने हमरा सभके बहुत नमहर फंड केर व्यवस्था करे पड़त ताकि हम सभ प्रवासी अभियानी केँ ई विश्वास दिया सकी जे अहाँ आंदोलन केँ सफल बनेबाक लेल मिथिलाक धरातल पर आऊ, अहाँक घरक चूल्हा कहियो बंद नहि होयत। आओर ई अगबे कथनी नहि होयबाक चाही हमरा सभके करे सेहो पड़त।
- अपने यदि देखब तेँ अलग मिथिला राज्य अभियान अगबे सोशल मीडिया पर चलाओल जे रहल अछि जाहिकेँ मिथिलाक धरातल पर उतारबाक जरुरत अछि।
धन्यवाद।
जय मैथिल, जय मैथिली, जय मिथिला।
- अलग मिथिला राज्य अभियान केँ जतेक मुख्य अभियानी छथि हुनका सभक सोच ई छैन्ह जे ओ असगरे "मिथिला राज्य" केर निर्माण करबा मे सक्षम छथि ताहिलेल एहि अभियानक मुखिया हुनका नियुक्त कायल जाए।
- एहि अभियान केँ आगू बढ़ेबाक लेल एक केँ बाद एक नवा संगठन/समूह केर निर्माण होयत अछि, आओर ओहि संगठन केँ मुखिया पदक दावेदार क' जखन केओ मोजर नहि दैत छैन्ह तेँ फेर सँ एक अलग संगठन/समूह तैयार भ' जायत अछि।
- हम सभ मैथिल सदिखन ई बुझैत छी जे हमरा सनक काविल केओ छबे नहि करैथ ताहिलेल हम जे कही उवे होयबाक चाही अथवा हम जे निर्णय देलहुँ ओ सभके मान्य होयबाक चाही।
- किछु संगठन केर कुकृतिक कारण मैथिल समाजक नजैर मे मैथिल - मिथिला सँ संबंधित सभ संगठन सिर्फ आओर सिर्फ "चंदा केर धंधा" करबाक लेल बनाओल जायत अछि। कैको जगह ऐहिक सच्चाई सेहो सभक समक्ष आयल अछि।
- मिथिला राज्य अभियान केँ सफल बनेबाक लेल अभियानी लोकनिकेँ मैथिल समाजक हृदय मे जगह बनबे पड़तनि आ ई तखने संभव अछि जखन मिथिला राज्य अभियानी मैथिलक सुख/दुख घरी मैथिलक संग ठाढ़ हेथिन, नहिकी बाढ़ि एहेन बड़का आपदा सभमे सेहो अदृश्य रहथिन। एहि स्थिति मे मैथिल समाज कहियो एहि अभियानक संग नहि देता।
- मिथिला राज्य लेल मिथिला मे अभियान चलेबाक जरुरत अछि। मुम्बई, दिल्ली आ आन शहर मे चलाओल जे रहल सभ अभियान निरर्थक अछि।
- कोनो सफल अभियान चलेबाक लेल आपसी एकता केर जरूरत होयत अछि जाहिसँ हम सभ मैथिल कोसो दूर छी। आजुक समय मे समस्त मिथिला राज्य अभियानी केँ उद्देश्य एक अछि, मुदा अभियान टुकड़ी - टुकड़ी मे चलाओल जे रहल अछि।
- मैथिल यदि सच मे "अलग मिथिला राज्य" चाहैत छथि तेँ सभसँ पहिने टुकड़ी - टुकड़ी मे चलाओल जे रहल अभियान आओर अभियानी केँ एक सूत मे बान्हबाक प्रयास कायल जाए किएक जे ऐहिक बिना ई अभियान कहियो सफल नहि भ' सकैछ।
- हम सभ यदि अप्पन नजैर घुमाबी तेँ देखब कि अलग मिथिला राज्य अभियान केर चिंता अगबे प्रवासी मैथिल सभके छैन्ह, मिथिलाक धरातल पर किनको ऐहिक बोध नहि कि एहि तरहक कोनो अभियान चलाओल जे रहल अछि आओर ऐहिक जरुरत छबो करे वा नहि।
- यदि प्रवासी मैथिलक बल पर हम सभ एहि अभियान केँ आगू बढ़ायब तेँ अभियान कते धरी आगू बढ़त? सच गप ई अछि जे प्रवासी मैथिल एहि अभियान केर समर्थन किछु पाई केर सहयोग करैत अगबे सोशल मीडिया पर क' सकैत छथि धरातल पर नहि।
- प्रवासी मैथिल धरातल पर समर्थन एहि लेल नहि क' सकैत छथि किएक जे 70% प्रवासी मैथिल जखन परदेश मे दू टाकाक उपार्जन करैत छथि तखन हुनक घर केँ चूल्हा जड़ैत छैन्ह आओर केओ जिम्मेवार मैथिल नहि चाहता कि एहि अभियानक पाछू हुनकर घरक चूल्हा बंद भ' जाए।
- हम सभ यदि प्रवासी मैथिलक बल पर ई अभियान केँ सफल बनबे चाहैत छी तेँ सभसँ पहिने हमरा सभके बहुत नमहर फंड केर व्यवस्था करे पड़त ताकि हम सभ प्रवासी अभियानी केँ ई विश्वास दिया सकी जे अहाँ आंदोलन केँ सफल बनेबाक लेल मिथिलाक धरातल पर आऊ, अहाँक घरक चूल्हा कहियो बंद नहि होयत। आओर ई अगबे कथनी नहि होयबाक चाही हमरा सभके करे सेहो पड़त।
- अपने यदि देखब तेँ अलग मिथिला राज्य अभियान अगबे सोशल मीडिया पर चलाओल जे रहल अछि जाहिकेँ मिथिलाक धरातल पर उतारबाक जरुरत अछि।


text:
समदिया
हाजीपुर । बिहार क राजनीतिक इतिहास मे आजुक दिन महत्वपूर्ण रहल। करीब 20 साल क अंतराल क बाद राजद सुप्रीमो लालू प्रसाद आ जदयू नेता नीतीश कुमार एक मंच पर एलाह। आइ जंगलराज और बबूलक गाछ क शब्दावलीक आदन-प्रदान नहि भेल। बाकी मंडल स ल कए महादलित तक क चर्च भेल। काल्हि तक एक दोसर कए आलोचना केनिहार आइ एक दोसर कए अभिनंदन केलथि। हाजीपुर उपचुनाव लेल आयोजित रैली मे मंच पर पहिने नीतीश कुमार पहुंचलाह आ हुनकर एलाक करीब 20 मिनट क बाद लालू मंच पर पहुंचलाह। दूनू नेता हाथ मिलेलथि आ फेर गला मिला अपन अपन समर्थक कए समाद देबाक कोशिश केलथि। सभा में भीड़ अपेक्षाक अनुसार नहि देखायल, मुदा मीडियाक भीड अपेक्षाक अनुरूप छल। मंच पर शुरुआती काल में लालू बेसीकाल मंत्री वृषण पटेल से गप करैत रहलाह, जखन कि नीतीश श्याम रजक से गप करैत रहलाह। ओना लालू किछु किछु अंतराल पर नीतीश कए टोकैत देखेलाह।
राजनीतिक शिष्टाचार क तहत इ देखल जाइत रहल अछि जे चुनावी सभा क मुख्यवक्ता सबस अंत में सभा कए संबोधित करैत छथि। एहि पर बहुत राजनीतिक विश्लेषक कए ध्यान छल। जखन लालू स पूर्व नीतीश सभा कए संबोधित करबा लेल उठलाह त एकटा सवालक उत्तर भेट गेल। सभा कए संबोधित करैत नीतीश सबस पहिने पत्रकार कए संबोधित केलथि जे बहुत लोक कए इ संदेह छल जे हम लालू से हाथ मिलायब, मुदा आइ अहांसब देख रहल छी जे हम सब एक मंच पर छी। किछु लोक लोक हमरा सब कए मजाक उडा रहल अछि मुदा ओ सत्ता क नशा मे डूबल छथि। भाजपा पर वार करैत ओ कहला जे जनता हुनका जनादेश देलक, मुदा ओ केहन सरकार चला रहल छथि इ हम सब देख रहल छी। नीतीश कहला जे तरह तरह स अफवाह फैला कए वोट हासिल कैल गेल। पता नहि आम लोक लेल नीक दिन पता नहि कहिया आउत। हम कहैत छी जे हम सब एक संग किया एलहुं, सत्ता पैघ चीज नहि अछि, मुदा देश आ समाज लेल हम सब अपन मतभेद बिसरी एक भेलहुं अछि। दिल्ली क सत्ता पर बैसल जे लोक छथि ओ या हुनकर आदर्श कहियो देशक आजादी लेल नहि काज केलक। इ धरती त एकर साक्ष्य रहल अछि जे गणतंत्र आ स्वतंत्रता क की मतलब अछि। आजादी क लडाई में जिनकर कोनो हिस्सेदारी नहि अछि ओ सरकार चला सकैत छथि मुदा देश चलेबाक हुनकर मंशा संदेह में अछि।
अपन 30 मिनटक भाषण में नीतीश मुख्यरूप स भाजपा पर निशाना साधलाह। ओ कहला जे हम अगडा आ महादलित कए संग ल कए चलैत छी। हम मजबूत बिहारक निर्माण मे लागल छी जखन कि दोसर दिस समाज कए तोडबा लेल तैयारी चलि रहल अछि। जहिया कांग्रेस स खतरा छल हम सब कांग्रेस क खिलाफ आंदोलन केलहुं, आइ कांग्रेस स खतरा नहि अछि। खतरा जेकरा स अछि ओ आजादीक लडाई में कोनो योगदान नहि देने अछि। ओ देश में भगवाकरण करबा लेल तत्पर अछि। आजादीक मूल्य आ सिद्धांत कए तिलांजलि देल जा रहल अछि। पिछला चुनाव मे ओ गरीब गुरबा स धोखा स वोट ल लेलथि, मुदा आब सब कए स पता चलि गेल अछि। ओ महंगाई खत्म नहि करताह, रोजगार नहि देताह, भ्रष्टाचार खत्म नहि करताह। पत्रकार कए एक बेर फेर संबोधित करैत नीतीश कहला जे हम सब देखैत रही जे की की लिखल जा रहल अछि। मुदा हमरा सब कए भाजपा क राजनीतिक सोच कए विफल करबाक अछि। ताहि लेल हमर सबहक एकजुटता सामने आयल अछि। जतय नीतीश अपन भाषण मे उत्साह क संचार नहि क सकलाह आ पूरा भाषण गठबंधनक सफाई देबा मे चल गेल ओतहि लालू अपन भाषण अपन अंदाज में देलथि। ओ भाषणक शुरुआत सीधा मोदी पर निशाना लैत केलथि आ कहला जे मोदी राज मे सबटा अशुभ भ रहल अछि। मोदीक नेपाल यात्रा पर कटाक्ष करैत कहला जे मोदी जतय जाइत छथि ओहि ठाम आफत आबि जाइत अछि। लालू कहला जे देश गलत हाथ मे चल गेल अछि। कमंडल कए रोकबा लेल मंडल कए एकजुट हेबाक अछि। अल्पसंख्यक कए संबोधित करैत ओ कहला जे एकटा नेता सब कए पाकिस्तान पठा रहल छल, मुदा ओकर घर से करोडो टका बरामद भेल, रुपया पर गुजरात क बैंक क परची लागल छल। लालू कहला जे बिहार पुलिस अदभुत अछि हजार क चोरी क रपट पर करोड बरामद करैत अछि। बुलेट ट्रेन क सपना देखा इ सरकार ट्रेन क किराया बढा देलक। नीतीश क भांति लालू सेहो मीडिया क आलोचना केलथि आ कहला कि चीन आ जापानक बुलेट ट्रेन देखा जनता कए भ्रमित करबाक काज केलक। गंगा सफाई कए भ्रष्टाचार आ नौटंकी कहैत लालू कहला जे जा धरि गंगाक धारा खोलल नहि जाएत गंगा क सफाई संभव नहि अछि। मोदी पर झूठक नारा देबाक आरेाप लगबैत लालू कहला जे भारत में संघार्इ कहियो नहि बनि सकैत अछि। इ सरकार सपना देखा गरीब कए ठगबाक काज क रहल अछि। लालू कहला जे सरकार मे जा धरि मोदी नहि छलाह ओ कांग्रेस क नीति क विरोध करैत छलाह, मुदा सरकार मे जखन स छथि ओ चुप भ कांग्रेसक नीति कए लागू क रहल छथि। चुप चुप बैसल छथि जरूर कोनो गप अछि…मुदा जनता कए सबकिछु खबरि अछि। लालू मोदी सरकार पर सीसैट क मसला पर गरीब जनता कए पीटबाक आरोप लगेलथि आ कहला जे गरीब बच्चा आब आएइएस नहि बनि सकत। हमर बच्चा सब कए दिल्ली मे इ सरकार पीट रहल अछि। देसी भाषा क गप करनिहार आइ सरकार मे बैसल छथि मुदा देसी भाषा लेल आवाज उठा रहल बच्चा पर लाठी चला रहल अछि। रामविलास कए मौसम वैज्ञानिक कहैत लालू कहला जे ओ पूसा वाला वैज्ञानिक नहि छथि बल्कि इसरो वाला छथि जेकर भविष्यवाणी फेल नहि होइत अछि। ओ हाजीपुरक जनता स कहला जे इ लडाई आम लडाई नहि अछि मौसम वैज्ञानिक क गप पर नहि जाउ। भाजपा अध्यक्ष अमित साह क एहि बयान पर कि नीतीश कुमार लालू क गोद मे जा बैसलाह अछि पर लालू कहला जे बड भाई हम छी त नीतीश हुनकर गोद मे ज कोना बैइसताह। अपन भाषणक अंत करैत लालू कहला जे ओ टूइट सकैत छथि मुदा कहियो सांप्रदायिक शक्ति स हाथ नहि मिला सकैत छथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
जल जमाव पर विशेष – आप बहने को तैयार रहें, क्योंकि हम नहीं बह सकते, दरभंगा के लोगों के लिए नालियों की अपील।
कुमुद सिंह / वरूण कुमार
दरभंगा। नाला रे मोर कतए गेलैं, कतए गेलैं तो किदहुं भलैं…. विद्यापति क उगना स कनिको कम प्रेम दरभंगा शहर कए अपन नाला स नहि अछि। ताहि खारित आइ इ शहर गली-गली नाला कए तकबा लेल भटकी रहल अछि। अपन नाला संरचना लेल विख्यात दरभंगा एहनो दिन देखत शायद नाला संरचना तैयार करनिहार सपनो मे नहि सोचने हेताह। मुदा इ सच अछि जे दरभंगा मे नाला हेरा गेल। नगर निगम, जिला प्रशासन आ आम आदमी तक शहर स गायब होइत नाला कए तकबाक प्रयास नहि केलक। स्थिति इ भ गेल अछि जे बीच बाट स नाला गायब होइत गेल।
दरभंगाक नाला संरचना अपना आप मे एकटा धरोहर जेका अछि। 1934 मे भूकंपक बाद जखन दरभंगा आ लहेरियासराय नामक दूटा टाउनशिप बसेबाक जिम्मेदारी अंग्रेज वास्तुकार कए देल गेल त हुनका लग सबस पैघ चुनौती शहरक नाला संरचना छल। दरअसल दरभंगा शहर बगल स बहैत बागमती क तल स नीचा छल जाहि कारण स शहरक जल नदी मे नहि जा सकैत छल। एहन मे वास्तुविद कोलोनेल टेम्पले शहर क नाला संरचना एहन तैयार केलथि जाहि स शहरक जल पूर्व दिस बहैत नदी मे चल जाइत छल। टेम्पले क कागजी सपना कए विख्यात ठेकेदार एमएम ब्राउन जमीन पर उतरलाह। पूरा शहर कए तीन मुख्य नाला स बांधल गेल, जेकरा 40टा छोट पैघ नाला क संजाल स सजाउल गेल छल। वार्ड पार्षद प्रदीप गुप्ता क कहब अछि जे आइ तीनू मुख्य नाला आ संपर्क नाला क सफाई संपूर्ण रूप स नहि भ सकल अछि। कईटा नाला क पता सेहो निगम लग नहि अछि। दरभंगा मे कईटा नाला कए पोखरि स जोडल गेल छल, मुदा आइ जखन पोखरि गायब अछि आ आहि ठाम मोहल्ला बसि चुकल अछि त नाला कतए जायत, ओ अपन बाट तकबा लेल बाट पर पसरैत रहैत अछि। दरभंगा मे सबस पैघ समस्या नालाक बहाव अछि एकरा सुचारू रखबा लेल निगम लग संसाधनक अभाव त अछि, मुदा शहर मे नालाक प्रति उदासीनता सेहो कम नहि अछि।
जानकारक मानि त 1972 तक एहि संरचना स कोनो छेडछाड नहि कैल गेल छल। 1972 मे शहरक फैलाव शुरू भेल आ नाला संरचना ध्वस्त होइत गेल। सबस पहिने लक्ष्मीसागर मोहल्ला मे इ सामने आयल। एहि मोहल्ला मे सबस पहिने जल जमाव सन समस्या उत्पन्न भेल। जेकर बाद 1975 मे दरभंगा टाउनशिप पहिल बेर बाढि मे डूबल। 1975 क बाढिक बाद एकर निराकरण क बदला मे नाला संरचना कए आओर बिगाडबाक काज भेल। नालाक अतिक्रमण तेजी स प्रारंभ भेल। नालाक गहराई सेहो कम होइत गेल। कईटा भूमिगत नाला जाम भ गेल त कईटा बिला गेल। कहबा लेल त 1982 स एखन धरि केवल नाला संरचना पर कईटा योजना तैयार भेल आ टका खर्च भेल, मुदा ओ नाला संरचना कए मजबूत करबाक बदला मे सरचना कए अप्रासंगिक बना देलक। जेकर परिणाम रहल जे 1987 मे शहर पूर्णत: डूबि गेल। ओहि ऐतिहासिक बाढि बाद हालात सुधरबाक उम्मीद जगल, मुदा सरकार क उदासीनता आ राज दरभंगा क पैघ पैमाना पर जमीन बेचबाक कारण शहर क ढांचा मे गौरव करबा लेल किछु नहि बचल। एक दिस नालाक अतिक्रमण भ चुकल छल त दोसर दिस राज दरभंगा सेहो पैघ पैमाना पर नाला कए नाली बना दूनू कात क जमीन लोक कए बेच देलक। एहि काल खंड मे पैघ पैमाना पर पोखरि बेचल गेल आ ओकरा भरि कए मोहल्ला तैयार भेल। नगर निगम सेहो पाछु नहि रहल मुख्य डाक घर क सामने उत्तरी मुख्य नाला पर रिक्शा पडाव बना देलक। परिणाम भेल किछु वर्षा क उपरांत शहर क सडक नदी बनि जाइत अछि। आयकर चौराहा हुए या दोनार चौराहा कोनो एहन जगह नहि बचल जे जल जमाव स बचल हुए। मिर्जापुर स गुजरल मध्य मुख्य नाला हुए या बेता स गुजरल दक्षिण मुख्य नाला कोनो नाला अपन पुरान स्वरूप मे नहि अछि। 40 फुट चौडा नाला आइ कतहु कतहु त तीन फुट चौडा नाली बनि चुकल अछि। लोक नाला क जमीन पर मकान बना चुकल छथि। मुदा प्रशासन ओकरा हटेबाक पहल करबाक हिम्मत नहि जुटा सकल अछि। प्रशासनक हाल इ अछि जे जखन जखन अतिक्रमण हटाओ अभियान चलैत अछि, कोनो पदाधिकारी या कोनो पत्रकारक मकान पर आबि ओ अभियान ठहरी जाइत अछि। वार्ड पार्षद अर्चना कुमारी क कहब अछि जे ओ नाला क उगाही आ अतिक्रमण मुक्त करबा लेल निगम आ प्रशासन लग कई बेर गुहार क चुकल छथि। ओ नक्शा क अनुरूप नाला क उगाही करबाक गप करैत दुख व्यक्त करैत छथि जे नक्शा मे जे नाला आइधरि 40 फुट अछि ओ कतहु 20 त कतहु 15 फुट तक अतिक्रमण क लेल गेल अछि। अर्चना कुमारी क कहब अछि जे प्रशासन आ निगम नाला पर स अतिक्रमण हटेबाक हिम्मत नहि जुटा पाबि रहल अछि। किछु एहने गप पूर्व वार्ड पार्षद गगन झा सेहो कहैत छथि। श्री झा क त एतबा धरि कहब अछि जे नाला पर स अतिक्रमण हटेबाक अभियान चलेलाक बाद किछु लोक हुनका पर मुकदमा तक करि देलक आ निगम हुनक संग नहि देलक। गगन कहैत छथि जे सबस बेसी भूमिगत नाला हुनकर वार्ड मे छल, मुदा आइ ओहि मे स अधिकतर समाप्त भ चुकल अछि। केतबा साल स ओकर उगाही नहि भेल अछि एकर जानकारी तक ककरो लग नहि अछि। शहरक जल शहर मे घुमैत रहि जाइत अछि। शहर स जल निकासी लेल जे टूटा पंप हाउस छल ओ आब दरभंगाक आन धरोहर जेकां खंडहर भ चुकल अछि। प्रशासनक उपेक्षा आ नगर निगमक उदासी क कारण 50 साल पहिने बनल पंप हाउस पूर्णत: जर्जर भ चुकल अछि। शहरक विस्तार क कारण आब ओ शहरक बाहरी छोड पर सेहो नहि रहल, बल्कि आब त ओ शहरक मध्य मे आबि चुकल अछि। एहन मे शहरक जल कए बाहर करबा लेल 2004 क बाढि क बाद 2005 मे मुख्यमंत्री नीतीश कुमार घोषणा केलथि जे शहर कए दूटा नव पंप हाउस देल जाएत। मुदा आइ धरि ओकरा लेल प्रशासन आ निगम जगह तक नहि ताकि सकल अछि। पूर्व उपमहापौर प्रबोध कुमार सिन्हा क कहब अछि जे 1982 स आइ धरि केवल नाला लेल कईटा योजना बनल आ किछु पर टका सेहो निर्गत भेल। काज सामने नहि आयल किया त काज टुकडा टुकडा मे भेल। एक संग काज नहि भेल ताहि लेल परिणाम सेहो सकारात्मक नहि रहल। श्री सिन्हा कहैत छथि जे वर्तमान परिस्थिति मे जल जमाव स शहर कए बचेबाक कोनो उम्मीद नहि देखा रहल अछि। नगर निगम क वर्तमान क्षमता आ कर्मचारी क अभाव कए देखैत इ दावा कैल जा सकैत अछि जे दरभंगा क समस्या क निराकरण असंभव अछि।
शहरक नाला कए सफाई नगर निगम लेल बहुत साल पहिने असंभव भ चुकल छल, किया त जाहि रूप मे शहर विस्तार भेल ओहि अनुरूप निगमक कर्मचारी नहि बढल। एक लाख जनसंख्या लेल बनल चीज कए 10 लाख जनसंख्या भेला पर कोना सुचारू राखल जा सकैत अछि। दरभंगा क महापौर गौरी पासवानक कहब अछि जे निगम अपन स्तर स एहि समस्या स निपटबा लेल हर संभव प्रयास क रहल अछि। नालाक उगाही लेल निविदा देल गेल अछि। किछु नाला लेल एकर प्रक्रिया खत्म भ चुकल अछि आ किछु लेल चलि रहल अछि। श्री पासवान कहला जे अतिक्रमण एकटा पैघ समस्या अछि आ एकरा लेल जिला प्रशासन स गप कैल जा रहल अछि। श्री पासवान कहला जे शहर कए जल जमाव स मुक्त राखब हुनक प्राथमिकता अछि आ निगम मे कर्मचारी क अभाव कए देखैत निगम नालाक सफाई करबाक जिम्मा निजी कंपनी एटूजेड कए देलक अछि। मुदा दोसर दिस एहि कंपनी क दिक्कत इ अछि जे एकरा नालाक कोनो नक्शा उपलब्ध नहि कराउल गेल अछि। नालाक अतिक्रमण हटेबाक एहि कंपनीक गुहार प्रशासन आ निगम नहि सुनि रहल अछि। परिणाम अछि जे टूकडा टूकडा मे नाला क कतहु कतहु सफाई भ रहल अछि मुदा जल क बहाव अवरुद्ध छल आ अवरुद्ध अछि। नालाक सफाई क अंदाजा एहि स लगाउल जा सकैत अछि जे मुख्य नाला तक कई साल स सफाईक बाट ताकि रहल अछि। मुख्य नालाक कईटा हिस्सा एहन अछि जेकर सफाई 20 साल स बेसी समय स नहि भेल अछि। जाहि नाला मे डूबि कए बच्चा क मौत भ जाइत छल ओहि नाला पर आइ पुल बनेबाक जरूरत नहि रहल। मुख्य नालाक आउटर तक शहर जल नहि पहुंच पाबि रहल अछि। नाला नहि त चौडा भ रहल अछि आ नहि त गहीर भ रहल अछि, एहन मे इ कहब गलत नहि होएत जे शहर स सब दिन नालाक किछु हिस्सा गायब भ रहल अछि। शहर स नाला हेरा रहल अछि, गायब भ रहल अछि आ लापता होइत नाला लेल कियो चिंतित नहि देखा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
अवधेश मिश्रा जी
हिन्दी, मैथिली आ भोजपुरी सिनेमाके लोकप्रिय अभिनेता छैथ जेकि अपन अभिनय क्षमताके
बल पर विशेषकर भोजपुरी सिनेमामें अपन महत्वपूर्ण स्थान बनौने छैथ। अजुका समयमें भोजपुरी सिनेमा में स्थापित खलनायकमें
सबसं बेसी प्रसिद्ध आर लोकप्रिय मानल जाय छैथ अवधेश जी। मां जानकीक जन्म स्थली सीतामढी के
सुतिहारा के रहनिहार अवधेश मिश्रा जीके नैन्हपनसंहि अभिनयक शौकीन छलैथ। अवधेश मिश्रा जी
पहिने रंगमंचपर आपन अभिनय
क्षमता देखौलनि । पहिने पटना रंगमंच पर फ़ेर दिल्ली रंगमंच पर । दस साल धरि मुंबई में संघर्ष केलाके बाद फिल्म इण्डस्ट्री में आपन जगह बनाबय में सफ़ल
भेलथि। अवधेश मिश्रा भोजपुरी फ़िल्ममें खलनायकीके एकटा नव आयाम प्रदान केने छैथ । 'कहाँ जइबऽ राजा नजरिया लड़ाई के' आ “ओढनिया कमाल करे “के लेल सर्वश्रेष्ठ खलनायकक पुरस्कार जीत चुकल छैथ।
कैरियरक प्रारंभ में हिन्दी धारावाहिक में
छोट छीन भूमिका करैत
चर्चित धारावाहिक "शान्ति' में एकटा नीक भूमिका केलनि। मुदा आगू सीरियल बला लोक हिनका स्वीकार नहिं केलखिन।
अवधेश जीक पहिल
ब्रेक भेटलनि मैथिलीक बहुचर्चित फ़िल्म "कखन हरब दुख मोर" (2005) में जाहिमें ओ उगना अवतरणक पूर्वक महादेव बनल छलैथ। आइयो लोक एहि
फ़िल्मक एकटा गीत” आजु नाथ एक ब्रत महासुख” पर हिनक नृत्य के लोक ईयाद करैत अछि। मैथिली फ़िल्मक शूटिंगक दौरान प्राप्त भेल
हिनकर अनुभव अविस्मरणीय छैन। फ़िल्मक पहिल शूट सं अन्तिम शूट धरि, महादेवक सांप हिनका संग रहैन हमेशा। मुदा
जाहि दिन अवधेश जीक शॉट समाप्त भेलैन, वहि दिन ई सांप अचानक गायब भ गेल।
आश्चर्य!!!! व्यक्तिगत जीवन में सेहो ई सर्पप्रेमी छैथ।
मैथिली फ़िल्म “कखन
हरब दुख मोर’क बाद हिनक पहिल भोजपुरी फिल्म 'दुल्हा अइसन चाहीं' छल। ओकरा बाद अवधेश जी दू दर्ज़न सं बेसी फिल्ममें काज कय चुकल छैथ। हिनकर आदर्श हिन्दी सिनेमाके मशहूर खलनायक प्राण
अछि।. हिनकर अन्य फ़िल्म अछि
'गंगा तोहार पानी अमृत', 'सुहाग', 'रंगीला बाबू' ,“बर्दी बाला गुण्डा” , “ज्वाला मंडी” आदि । अवधेश मिश्राके आवय वाला में 'भोजपुरिया डॉन', 'विधाता', 'आपन माटी आपन देश,' 'बिहारी माफिया,' 'लागल रहऽ ऐ राजा जी' आदि अछि। बातचीत करयके क्रम में कहलाह कि हुनक
मनमें मैथिली फ़िल्ममें काज करबाक उकट इच्छा छैन।


text:
मैथिली
फ़िल्म "हाफ़ मर्डर": जीवंत-गीत-संगीत
गीत ओ संगीत कोनो फ़िल्मक प्राण तत्व थिक जाहि माध्यमसं हृदयक कोमलता आ
भावुकताक अनुभूतिकारावल जायत छैक। संवेदना आ भावना परिमार्जित भएलासं सुखद अनुभूति
आ आत्मीय तृप्ति ओ आनन्दक लाभ भेटैत छैक। कहबाक आवश्यकता नहिं जे मैथिली भाषाक
मनोरम माधुर्यक कोनो तोड़ नहिं आ जहन एहि सुन्दर भाषा केर गीतकें सुन्दरतम सुर- धुन
भेट जाय त' फ़िल्मक कथा-पटकथाक उत्कृष्ट भावाभिनयकें नयनाभिराम सम्मोहनक
संग संग श्रवण- संवेदना जागृत भ जायत छैक। किछु एहने तत्व देखबाक आ भाव-माधुर्यक
मीठगर चासनी चखबाक आ मधु-मिश्रित बोल सुनबाक भेटल अछि अद्य-प्रदर्शित मैथिली फ़िल्म
" हाफ़ मर्डर"मे।
साईंचरण एन्टरटेनमेन्ट प्राइवेट लि द्वारा प्रस्तुत, सत्य घटना पर आधारित फ़िल्म " हाफ़
मर्डर" पारम्परिक विषय-वस्तु जे एखन धरिक फ़िल्मक अहम केन्द्र बिन्दु रहल अछि,सं हटिकए विह्वल प्रेम भावनाक तरंगमे
बहकल , भसियायल एक जोड़ा प्रेमीक कथा थिक। फ़िल्मक बहुत रास विशेषतामे
सं एकटा प्रमुख विशेषता अछि फ़िल्मक अंग्रेजी नाम जेकि
मैथिलक नव आ पुनर्जागरण सोचक प्रतीक बूझना जायछ। एहन साहसपूर्ण डेग उठेबाक लेल
निर्माता धन्यवादक पात्र छैथ। दोसर विशेषता, स्टीयरोटाइप कथासं हटि फ़िल्ममें ज्वलन्त
मुद्दाक समावेशन। तेसर विशेषता अछि हिन्दी फ़िल्म जगतक पांच गोट प्रख्यात ओ
लोकप्रिय गायक ओ गायिकाक फ़िल्ममें एकसंगे सस्वर-निनाद जेकि एकटा एतिहासिक
कीर्तिमानक झंडा गाड़ि देलक अछि।
मैथिली गीत संगीतक जानल मानल नाम सुनील पवन जी फ़िल्मक संगीतकार छैथ त डॉ
चन्द्रमणि, सियाराम झा सरस, सुनील पवन आ रमानाथ झा , शैलेष झा गीतकार ! "हाफ़ मर्डर"
फ़िल्ममें कुल आठ गोट गीतक समावेश कएल गेल अछि जेकि भावनाक विविध छटाक प्रतिनिधित्व
क' रहल अछि। ओना त फ़िल्मक शीर्षक गीतकें स्वर देने छैथ कुमार
शानू, मुदा सीडीमे पहिल नम्बरक गीतमें रवीन्द्र जैन जीक गावल गीत
" जानि नई केक्कर नजरि लगलई" कें स्थान देल अछि। टाइटल गीते जका ईहो गीत
हमरा बूझने बैकग्राउन्डेक गीत अछि । गायन नीक लागि रहल अछि मुदा जाहि स्पष्टताक
संग श्वरक उदभासन होयबाक चाही तकर किछु अभाव खटकि रहल अछि।
फ़िल्मक सबसं सुन्दरतम आ मधुरतम , कर्णप्रिय गीतमें से एकटा गीत अछि "
किये हंसि-हंसिके नयना सं" । प्रसिद्ध गीतकार डॉ चन्द्रमणिक बोलकें अपन स्वर
देने छैथ गायकद्वय उदित नारायण आ कविता कृष्णमूर्त्ति । श्रोता पर ई गीत अपन
चीरकालीन प्रभाव छोड़यमे सफ़ल बूझना जा रहल अछि। ऑडियो सीडीमें तेसर स्थान पर ऎहि
फ़िल्मक टाईटल ट्रेक" केहन जमाना बदलि गेलइयै"कें राखल गेल अछि। कुमार
शानूक स्वर प्रेमपरक गीतक लेल उपयुक्त मानल जायत मुदा एहि टाईटल गीतकें गाबि
फ़िल्मक प्रति न्याय करबाक भरिसक चेष्टा कयलनि अछि।
" अप्पन सजना पर हमरो गुमान"क कर्णप्रियता गायन ओ संगीत
संयोजनक उत्कृष्ट प्रमाण अछि। कविता कृष्णमूर्त्ति ओ सुनिल पवन जीक गायन बड्ड नीक
लागि रहल अछि ! एहि प्रियगर गीतक माध्यमे गायक संगीतकार सुनील पवनक "
हस्की" स्वर कविताक सुर-स्वरकें नीक टक्कर दैत बूझना जायछ।
वेस्टर्न धुन धुसरित गीत " कहिया तक अहिना , बजाबैत रहू"मे शान केर ओ बात नजरि
नहि आबि रहल अछि जाहिलेल ओ लोकप्रिय छैथ। गायनमे जोशक अभाव नहिं, मुदा रटन्त चलन्त मोनोटोनस ट्रैक पर शान
केर शान आ सानक तेज नहिं आयल अछि। आरोह- अवरोहक अभाव सबसं ज्यादा खटकि रहल अछि।
हुनक गायन दक्षताक पूर्ण सदुपयोग नहिं भेल अछि, ऎहन बूझबामे आबि रहल अछि। वेस्टर्न टाइ
गीतक प्रयोग केर परिपाटीकें अपनायब निश्चित रुपें एकटा अभिनव प्रयोग अछि।
फ़िल्ममें एकटा लगनी (गीत)क प्रयोग कएल गेल अछि- " जहिया सं धरती
रानी" जाहिमे अपन स्वर देने छैथ मैथिलीक प्रसिद्ध गायक ज्ञानेश्वर जी। गीत
नीक बनल अछि मुदा करूणा प्रधान लगनीमें मार्मिकताक किछु कमी खटाकि रहल अछि। किछु
स्केलक आयाम-व्यायामक अथवा संगीत संयोजन किछु मध्यम लागल मुदा गीतक प्रारंभमें
"रामा हो "आ अन्तमे लेल गेल "शिव हो"क टानसं श्रोता लोकनिककें
गीत पसीन आयल। सियाराम झा सरस केर हॄद्यस्पर्शी बोलकें अनमोल बनएबाक चेष्टामें
दूबे जीक गायन शैली पसीनगर अछि।
" रंग उड़ैय गुलाल आबि गेल फ़ागुन"मे होलीक मातल मादकता
अबस्से होली'क आगमन केर पूर्वाभास करबैत बूझना जायत अछि। मो अजीज अपन गायकीक भांगमें मस्त
छैथ। गीतक मध्य कोरसक प्रयोग नीक बुझाइत अछि। जोगिरा अन्दाजके बड्ड सुन्नर प्रयोग
भेल अछि। मो अजीजकें संग देबयमें रमानाथ झा आ सुनील पवन प्रभावी छैथ। फ़िल्मक
अन्तिम गीत " नयन सं तु नयन मिला" सेहो नीक गीत अछि। विकास झा, राधा पान्डे आ शेलेष झाक सुमधुर स्वर
प्रभाव छोड़ि रहल अछि।
कुल मिलाकए, ऑडियो सीडीक आवरण पर किछु अनायास त्रुटि यथा गीतक नाममे
वर्तनीक अशुद्धता (नजरी, हंसी-हंसी, नईना, नैइन , नईना आदि), नामक अशुद्धता (रमा नाथ/ Ramanath Jha , चन्द्रमणी, शानु, पांन्डे आदि) के छोड़ि देएलाक बाद एहि
फ़िल्मक गीत संगीत पक्ष बड्ड सुन्नर, मधुरगर, प्रियगर, कारगर अछि। समस्त निर्माणी दलक सद्स्यक
परिश्रम सार्थक आ फ़लदायी अछि। फ़िल्मक माध्यमें पूर्ण रुपमें नामचीन गायक आ
गायिकासं मैथिली गवा एकटा कीर्तिमान स्थापित कएल गेल अछि। संगीतकारकें रुपमें
सुनील पवन उदीयमान भेल छैथ। निर्माता-निर्देशक रमानाथ झा'क सुन्नर सोच, सूझ-बूझ, समीचीन निर्णय, गायक-गायिकाक सहज चयन केर प्रतिफ़ल थिक
हाफ़ मर्डर आ एकर कर्णप्रिय गीत ओ संगीत ! समस्त टीमकें एक आम समीक्षक दिस सं
हार्दिक शुभकामना !
आओर अन्तमे उक्त फ़िल्मक ऑडियो सीडी समीक्षा हेतु पठेबाक लेल सुनील पवन जीकें
बहुत बहुत धन्यवाद ! - भास्कर झा


text:
३. पद्य
३.४.जय प्रकाश मंडल
३.५.गंगेश गुंजन:अपन-अपन राधा २१म खेप
!! भैयाक विआह!!
जहिना धरफर्री वियाह,
तहिना कनपट्टी सिनूर,
ओहिना कऽ लिऔ भैया अनिल रूकसद्दियो जरूर ।।
वल्व जड़ै छल भीतर वाहर,
केहेन अनूप अहॉ केर ठाहर,
लालपुरक तोड़ण लागल छल,
सोनापूरक कलश साजल छल,
माथा पर मुसहरी गर मे माला मोतीपूर ।।
अतुकांत मंत्र सॅ पं0 विद्याधर,
करौलनि परिणय वॉचि धराधर,
सार श्याम आ नवल नन्द सन,
चन्द्र विकल स्वागत धुनि तनमन,
भीम पघारी सॅ दतमनि लेल काटल ठॉढ़ि वबूर ।।
गदगद देखि अंजु सन सारि,
परिछन कालक विसरि लहुॅ गारि,
समना आ भिरहा केर संगम
दू-दू सासु सॅ सासुर गमगम,
उषा सन सुकन्याक हाथ मे वियनि पंख मयूर ।।
चललहुॅ जहिना अहॉ सहरसा,
वरसावैत वसन्ती वरसा,
भुक्खे गाड़ी मे अधीर औ
मोन पड़ल कोवरक खीर औ,
एकसरि किएक गेलहुॅ रंगशाला टूटल भौजीक गुरूर ।।
!! नारि सुनू !!
हे नारि सुनू सुकुमारि सुनू
कहि रहलहुॅ हम किछुआन वात,
तकरो अहॉ कानि पसारि सुनू ।।
सतयुग मे हम नेना भुटका,
त्रेता मे ब्रह्मक आचारी,
द्वापर मे ज्ञानक अहंकार,
कलि मे छल भक्तिक लाचारी,
सभ झूठ मूठ केर दंभ देवि, जौं अहीं अनचिन्हारि सुनू ।।
श्याम रैनि वाट नहि सूझय,
सृजन देवि! अहॅक ऑचर अन्हार,
धरा अनलहुॅ अवोध राघव केॅ,
तखन कोना पसरल व्याभिचार ?
रौद्र नायिके भुवन वचाबू अयलहुॅ अहॅक दुआरि सुनू ।।
!! गीत !!
वंशीवट वेकार गय,
यमुना तट अन्हार गय ।
एक श्याम विनु सगरो,
वृन्दावन भरि हाहाकार गय ।।
सून - सान घर द्वार गय,
यौवन भेल असार गय ।
मन मोहन मुरलीक संग,
चलि गेल नदी केर पार गय ।।
उपटल खेत पथार गय,
मिलनक वन्न वजार गय ।
आव राधिका सॅ के करतनि ,
हॅसि हॅसि मधुर दुलार गय ।।
सखि पैसलि जलधार गय,
होइतथि कोना वहार गय ।
सभक चीर चुनरी पजिऔने,
श्याम ठाढ़ि पर ठार गय ।।
जमशेदपुर - 831 001, अन्य गतिविधि ः वर्ष 1996 सॅ वर्ष 2002 धरि विद्यापति परिषद समस्तीपुरक सांस्कृतिक ,गतिवधि एवं मैथिलीक प्रचार - प्रसार हेतु डाॅ0 नरेश कुमार विकल आ श्री उदय नारायण चैधरी (राष्ट्रपति पुरस्कार प्राप्त शिक्षक) क नेतृत्व मे संलग्न
!! अनाचार !!
विहुंसल विजुकल दुष्यन्तक मन तनय गड़ल अछि थाल मे ।
न्याय - धर्म भू हिन्द घेरायल अनाचार केर जाल मे ।।
परदारा आ परक द्रव्य दिशि,
अधम कुलोचन हुलकि रहल ।
राजकोष केर वात की कहू ?
श्वेत वस्त्र वीचि फुदकि रहल ।
जनतंत्रक आंचर वसुधा पर मुस्की कौरव भाल मे ।
न्याय .......................................................................... ।।
उदयन दर्शन आव अलौकिक,
भेल विदेहक कथा विलुप्त,
सभजन लागल भौतिकता मे
बुद्ध अयाची पुंज शुशुप्त,
खर खवास सॅ मालिक धरि नाचय कैंचा केर ताल मे ।
न्याय .......................................................................... ।।
काटर लऽ कऽ गृहस्थ धर्म केॅ,
पालन कऽ रहलनि मनुसंतान ।
जानकी माता पातरि सजावथि,
मधुशाला पैसलनि हनुमान ।
गर्भक कन्या भ्रूण हत्या सॅ समायलि कालक गाल मे ।
न्याय .......................................................................... ।।
जाति, पंथ, भाषा विभेद ई,
प्रजातंत्र केॅ साड़ि रहल ।
कुटिल राजर्षिक चक्रव्यूह,
अपने अपना केॅ जाड़ि रहल
देवभूमि केॅ दियौ मुक्ति फॅसि गेल दलालक चाल मे ।
न्याय .......................................................................... ।।
कक्का ः सूति रहू अय बुच्ची ओल,
पाकल परोर सन लागय लोल ।
उल्लू मुख भदैया खिखिरक वोल,
नाम ‘अंजलि’ कतेक अनमोल ।
अंजलि ः मॉ !! टिल्लू कक्का वड़का शैतान,
थापर मारि ठोकै छथि कान ।
अहॉ सॅ नुका कऽ चिववथि पान,
फोड़वनि माथ वा तोड़वनि टॉग ।
कक्का ः भौजी ! छोटकी फूसि वजै छथि,
रीतू संग भरि दिन विन-विन करै छथि ।
दावि रहल छी हिनक देह हम,
उत्छृंखल नेना करै छथि तम-तम ।
अंजलि ः कक्का जुनि घोरू मिथ्याक भंग,
आव नहि सूतव हम अहॉक संग ।
मॉ लग हमरा सॅ सिनेह देखवैत छी,
एकात पावि हमर घेंटी दवैत छी ।
कक्का ः पठा देव काल्हि अहॉ केॅ हॉस्टल,
नेनपन ओहि ठॉ भऽ जएत शीतल ।
ओतय भेटत नहि खीरक थारी,
नहि रसमलाइ नहि पनीरक तरकारी ।
अंजलि ः काकू बनव हम बुधियारि नेना,
सदिखन वाजव सुमधुर वयना ।
ककरो संग नहि मुॅह लगाएव,
अहीं लग रहव हॉस्टल नहि जाएव ।।
जय प्रकाश मंडल
एम.ए. एल.एल.वी
मझौरा निर्मली
जिला- मधुबनी
बिहार
अधिवक्ता
निर्मली अनुमण्डल कोर्ट बिहार
एम.ए. एल.एल.वी
ग्राम- मझौरा निर्मली
जिला- मधुबनी
मोवाइल- 9801180392
(1)मैथिली लोक गीत- उपराग
हम दैइ छी उपराग
हे यौ समाजक लोक- 2
जाति धरम अहाँ किए बनौलियै
जन-जन मे अहाँ लड़ौलियै
केलियै केहन ई खोज,
हे यौ समाजक लोक।
हम दैइ छी उपराग.....
दहेज प्रथा अहाँ कियै चलेलियै
नारीकेँ अहाँ पाइये जोखलियै
देलियै केहन ई नोर
हे यौ समाजक लोग।
हम दैय छी उपराग........
हिन्दु, मुस्लिम, सिख, इशाई
अपनामे सभ भाइ-भाइ
मंदिर मस्जिद लेल झगड़ि गेलियै यौ
हे यौ समाजक लोक। हम दै छी उपराग.....
(2) मैथिली लोक गीत- भूल कतए भेल
बड़ नीक गप कहलौं
ई बुझलौं यौ
अपन देश ई महान
सेहो मानलौं यौ
मुदा घोटालामे देश भेल दिवाला
कहु भूल कतए भेल।
सौ मे नब्बे बेइमान
फेर देश ई महान
हम रटै छी
गाँधी गौतम केर नाम हम बेचै छी,
असमाने जँ फाटत तँ दरजी कि सीयत
जतए मंत्री बइमान
ओतए प्रजा कि करत
यौ भूल कतए भेल
कहु सुधि कतए भेल।
खेलो मे आब धोखेबाजी चलैए
क्रिकेट मे आब सट्ेबाजी चलैए
एशिया ओलोपिंक मे नामो धीनेलौं
धनि ई मलेशरी जे काँच एगो पइलौं
भूल कतए भेल यौ,
सुधि कतए गेल।
किछु ने देखाइ पड़ैत
किछु सुनाइ नहि पड़ैत
किछु चलैत-फिरैत नहि
भरि पृथ्वी भ' गेल अछि निःशब्द
अनालोड़ित सात समुद्रक नील नील ! नीलेक अनन्त भीजल विस्तार।
कतहु सँ कतहु किछु ने सुझाइत अछि वस्तुक कोनो आकार जल जेना
बहि गेल हो महाब्रह्माण्डक अकथनीय अस्पर्शनीय,निष्क्रिय-निष्पन्द विस्तार
एही क्षण पृथ्वी पएर धरैत एही क्षण जल | हाथ-पएर चलबिते ऊँच अदृश्य
दुर्गम पहाड़- मन कें, चित्त कें चेतना केम कठोर पएर पंजा सँ ओंघड़बैत,
गेन जकाँ गुड़कबैत । स्वयं गेन, स्वयं अनन्त विस्तार-महाकाल ।
तँ की भेल अछि एहि पल राधा स्वयं सेहो महाकाली शक्ति! नेनपनहि सँ
सुनल वर्णन जकाँ ?
हमर समय की थिक ? राधा राधा कें पूछैत छथि-हमर समय ? हम कोन
समय मे छी? कोन रूप मे कतेक आ कथी लेल ? अर्थात् समयक
निरन्तरता मे हमर ई एतेक दिन-राति,भोर-दुपहरिया-साँझक अबाध
अनुपस्थिति कोन ठाम अछि ? एकर की स्थान छैक । हमर अस्तित्वक
एहन नहि हएब, आधा हएब ,आधा नहि हएबब।होयबो करब आ
नहियों हएब। एकर की हो आकलन ,के करय एकर हिसाब ? हिसाब
कएलो उतर एकर की हो फलितार्थ ?
अर्थ तं चाही सभक अस्तित्वक, कीड़ा-मकोड़ा सँ ल' क' चुट्टी-पिपरी, घास-पात
लत्ती-बृक्ष सभक अस्तित्वक विहित अर्थे होइछ ओकर अस्तित्व,
वैह ओकर औचित्य
सौंसे पृथ्वीक सभटा सहजभूत पदार्थ आ तत्व अपन अर्थ ल'क' आएल अछि। अर्थे तं ओकर आयु बनैत छैक, देह अथवा काया नहि।' से कृष्ण कहैत छथि। एहि समस्तक
मनुष्य कें होम' पड़ैत छैक-विज्ञ आ कर' पड़ैत छैक विवेक सँ एहि सभटाक मनुखोचित व्यवहार। विवेक-व्यवहारे थिकैक मुष्यक स्रैष्टिक अर्थ प्रसंग ! संवेदना बाटे अर्थक पुनर्जन्म आ पुनर्रचने होइछ मनुक्खक अर्थ निष्पत्ति ।
माने मानव-अस्तित्व मे सृष्टिक गूढ़ -जटिल जीवनक अग्रसर होइत क्रमक छैक ज्ञान ,
ज्ञानक अर्थवान सृजन तथा प्रयोगक उत्तरदायित्व | मनुक्खे कें राख' पडैत छैक एक-एक टा हिसाब - जीवनक जोड़-घटाव -
गुणा-भाग...सबटाक राख' पड़ैत छैक बही-खाता, जबाबदेही | एखनो अल्प परिभाषित
सृष्टिक जटिल कारबारक बहीखाता कें निष्पाप -राफ साफ |बिना डंडी मारने मनुखे कें तौल' पडैत छैक मनुक्खे कें समयक तराजू पर समाज आ संसार | मनुष्य अपने तें, अछि अपने तराजू अपने बस्तु आ तौलल जाइत विराट बजार -वस्तु -व्यापार | ई सब मनुष्ये, सबकिछु...
' हमर कोटि की ? हम की छी ?'
राधा पूछैत छथि स्वयं कें ,अपन निष्क्रिय एकांत मे , एहन गंभीरता सं, एतेक दिनक बाद |
-' हम की छी ? मनुक्खे तं स्त्री ? ब्रजबासिनी स्त्री ? कोन ब्रजक ? की ?'
-' तों मात्र राधा छें | राधा ! तें हमर सबकिछु छें | तोहर उत्तर हमहूँ नहिं | ई तँ अछि बूझल
जे राधा माने-जे निवारण करय कृष्णक बाधा ।'
-'अहाँ सब बेर एहिना ठट्ठा मे उड़ा दैत छी कृष्ण हमर बात ।' खिसिया गेलखिन राधा-
-ई नीक बात? कहू थिक नीक लोकक काज?'
-तोरा के कहलकौ जे हम छी नीक लोक, तमसाहि छौंड़ी ?'
बिहुँसैत कहैत कृष्ण लगब' लगलखिन राधा कें गुदगुद्दी ।
तकरे बरजैत काल घुरि अएलनि चेतना, जेना....
ई केहन दुविधा , मोनक ई की दशा ?
एखन एहि पल दिन अछि कि राति तेकरो बोध नहि बांचल ।
अन्हार छी बैसलि कि इजोत मे तकरो अंदाज नहि।
बैसलि छी बा ठाढ़ि, बुझाइओ नहि पड़ैछ।
प्रगाढ़ निन्न मे छी देखि रहल कोनो स्वप्न बा
पड़लि निःश्चेष्ट भूमि पर सद्यः !
भरि गाम भ' गेलए निःशब्द, निर्बसात, आ कि निसभेर किंबा
साँठल भार जकाँ राखल भरि आँगन, से अंगने साँठि क'
पठा देल गेलय कोनो गाम, भार समेत ?
देह बड़ जरैए। जेठ-बैसाख मे आगि ताप' बैसि गेल होइ जेना ।
शरीर ।
मुदा ध्यान आएल यदि बुझा रहल अछि धाह आ ज्वाला तँ
यथार्थे छी। देहक बोध बाँचल अछि।अर्थात् देह बाँचल अछि। देह, कतहु
अछि।कोहनो स्थिति मे देह अछि। देह बुझा रहल अछि। भ' रहलए
किछु संचार -बुझबाक, किछु करबाक उचाबच । देह अछि, बैसल, ठाढ़,
सूतल-पड़ल जेना हो, अछि। तकबाक चाही। कोन स्थिति मे अछि
केबल ताप-धाहक बोध देहक अनुभव नहि होइत अछि। हँ मुदा,
धाहक-दुःखक माध्यमे देह-अनुभव मनुष्य-मन कें बेशी प्रत्यक्ष आ
तें यथार्थ क' बुझा दैत छैक आ ओकर आयु सेहो होइत छैक अपेक्षाकृत
बेशी । सुख बिलाई छैक, बिला जाइ छैक।
दुख जीवन में रहि जाएत छैक।
चुपचाप अपन कोनो कोन में उपेक्षा-सैंतल अपना के रूपांतरित करबाक मनोव्यनहार में भऽ जाइत छैक,
मनुक्ख के आत्मसात...दुखऽक रूप में ओकर विलय चेतना में ताहि अनुपात औऱ शैली में होयत छैक जो स्वयं ओ शरीर अर्थात मन-मस्तिष्क-चेतना के पर्यंत नहि होइत छैक तेकर अनुमान , अनुभव, बा ठेकान...। सुख जेंका विला के नहि स्वय के मनुक्ख जोग्य. बना कऽ, दुख बनैत अछि उपयोगी, सृष्टा और अक्शुण्ण प्रेम मार्गक बटखर्चा ।
सदा संबल। दुख स्वयं संग लोकके बदलैत अछि तैं अपन अस्वीकार्यता-अग्राह्यता में पर्यंत वैह होइत अछि श्रेयस्कर, मनुक्ख बाट के लक्श्य धरि लो जेबाह में ओकरे दिशा निर्देश होइत अछि, बेशी उपयुक्त ।
चैन छीनब सतत चैन छिनबे नहिं थिक। चैन छीनब बैचेन करबाक एकटा प्राकृतिक उपाय थीक, ई उपाय तुच्छता सऽ विशेष संऽ संजोग आर मुक्तिक सीढी बनिकऽ अपन काज करति अछि । अपन काज करति रहैत अछि। दुख के माहुर जेकां केला से उपयोग दुख हेय भ जायत अछि। हेयता मनुक्ख स्वभावक अंहार पक्ष होयत अछि। उच्चता आ उत्थाने होयत अछि ओकर स्वाभाविक उत्कर्ष। मनुक्ख भौतिकता सऽ लऽ कऽ अध्यात्म पर्यंत करैत चलैये अपना -अपना रुचि, सुख आर कर्तव्य सं अपन पथक निर्धारण - निर्माण...एहि में सऽ कतहु प्रकट होयत अछि रचना ….अपन संपूर्ण शरीर मोनक स्पंदन लेने, भीजल-तीतल सर्वांग उल्लसित मुख मंडल लऽ...को खन अतिचिंतित विश्वबोध सऽ जेना कालिया दह में प्राण लेबाक चिंता आर क्लेश में छोड़ि जानि नहि कतेक काल डूबल रहि गेला, जमुना में श्रीकृष्ण।कतेक काल....!जेना कै जुग-आ जमुना तर सऽ नथने नाग जखेन ऊपर भेला उल्लसित मुखमंडल आर भीजल शरीर संग, तखन ते नहल-भीजल छल डांढ़ में खोंसल बंसुली सेहो हुनकर... शरीर।
तं की हमर अपनो कोनो अछि कालिया, नितांत कोनो अप्पन ?
मुदा ध्यान आयल यदि बुझा रहल अछि धाह आ ज्वाला तं
यथार्थे छी। देहक बोध बाँचल अछि।अर्थात् देह बाँचल अछि। देह, कतहु
अछि।कोहनोस्थिति मे देह अछि। देह बुझा रहल अछि। भ' रहलए
किछु संचार -बुझबाक, किछु करबाक उचाबच । देह अछि, बैसल, ठाढ़,
सूतल-पड़ल जेना हो, अछि। तकबाक चाही। कोन स्थिति मे अछि
केबल ताप-धाहक बोध देहक अनुभव नहि होइत अछि। हँ मुदा,
धाहक-दुःखक माध्यमे देह-अनुभव मनुष्य-मन कें बेशी प्रत्यक्ष आ
तें यथार्थ क' बुझा दैत छैक आ ओकर आयु सेहो होइत छैक अपेक्षाकृत
बेशी । सुख बिलाई छैक, बिला जाइ छैक।
दुख जीवन में रहि जाएत छैक।
चुपचाप अपन कोनो कोन में उपेक्शा सैंतल अपना के रूपांतरित करबाक मनोव्यनहार में भऽ जाइत छैक,
मनुक्ख के आत्मसात...दुखऽक रूप में ओकर विलय चेतना में ताहि अनिपात औऱ शैली में होयत छैक जो स्वयं ओ शरीर अर्थात मन-मस्तिष्क-चेतना के पर्यंत नहि होइत छैक तेकर अनुमान , अनुभव, बा ठेकान...। सुख जेंका विला के नहि स्वय के मनुक्ख जोग्य. बना कऽ, दुख बनैत अछि उपयोगी, सृष्टा और अक्शुण्ण प्रेम मार्गक बटखर्चा ।
सदा संबल। दुख स्वयं संग लोकके बदलैत अछि तैं अपन अस्वीकार्यता-अग्राह्यता में पर्यंत वैह होइत अछि श्रेयस्कर, मनुक्ख बाट के लक्श्य धरि लो जेबाह में ओकरे दिशा निर्देश होइत अछि, बेशी उपयुक्त ।
चैन छीनब सतत चैन छिनबे नहिं थिक। चैन छीनब बैचेन करबाक एकटा प्राकृतिक उपाय थीक, ई उपाय तुच्छता सऽ विशेष संऽ संजोग आर मुक्तिक सीढी बनिकऽ अपन काज करति अछि । अपन काज करति रहैत अछि। दुख के माहुर जेकां केला से उपयोग दुख हेय भ जायत अछि। हेयता मनुक्ख स्वभावक अंहार पक्ष होयत अछि। उच्चता आ उत्थाने होयत अछि ओकर स्वाभाविक उत्कर्ष। मनुक्ख भौतिकता सऽ लऽ कऽ अध्यात्म पर्यंत करैत चलैये अपना -अपना रुचि, सुख आर कर्तव्य सं अपन पथक निर्धारण - निर्माण...
एहि में सऽ कतहु प्रकट होयत अछि रचना
अपन संपूर्ण शरीर मोनक स्पंदन लेने, भीजल-तीतल सर्वांग उल्लसित मुख मंडल लऽ...को खन अतिचिंतित विश्वबोध सऽ जेना कालिया दह में प्राण लेबाक चिंता आर क्लेश में छोड़ि जानि नहि कतेक काल डूबल रहि गेला, जमुना में श्रीकृष्ण।
कतेक काल....!
जेना कै जुग-आ जमुना तर सऽ नथने नाग जखेन ऊपर भेला उल्लसित मुखमंडल आर भीजल शरीर संग, तखन ते नहल-भीजल छल डांढ़ में खोंसल बंसुली सेहो हुनकर...
राधा देहक पसेना अनेरे भ' गेलनि बर्फक बनल सरिसो दाना,मेंही-मेंही कण चकचक सटल ऊर्ध्वांग ।बनबैत देह-मन शीतल, दैत दुर्लभ चैन, शान्ति आ सहन करबा योग्य सम्पूर्ण अपार वर्तमान, जे एखनि किछए पल पहिने धरि छलनि अस्तित्व कें अनाथ छोड़ने, जानि ने कत'? घुरि क' आबि अंकबारने छनि गसिया क' परम प्रिय सखि गंगा सन प्रगाढ़। कनफुसकीए पूछि रहल छनि-श्रीकृष्णक विषय। राधाक सम्पूर्ण अस्तित्व मे ध्वनित, अनुध्वनित-प्रतिध्वनित छथि आब-वैह नाग नाथि एखनहि यमुना सँ बहार भेल-श्रीकृष्ण ।....
-' ई एना नोर किएक बहए लागल असोधार? ककर थिक ई दिव्य आँगुरक हाथ ? के पोछि रहलए हमर नोर ?
कहाँ सँ ध्वनित भ' रहल लगातार- किएक कनैत छें राधा, किएक करैत छें एतेक दुःख ? नोर सेहो ओतेक निरर्थक
नहि राधा। तोरा-कम सं कम तोरा तं बूझल छौक । तोहूं भ' जएबें तेहन साधारण-बुद्धि ? नहि कान राधा। शान्त हो, स्थिर ।
-' केऽऽऽ केऽऽऽऽऽ?'


text:
Friday, October 18, 2013
(75) केलवाड़ी
केलवाड़ी
पूर्णिमा हिसाबे अदहा कातिक टपि गेल मुदा सकराँइतिक हिसाबे पचीस दिन पछुआएल अछि। रातिए दिवाली भेल, परीवक पखेबो आ धनमनतरि सेहो छी। काल्हि भरदुतीओ आ चित्रगुप्तो छी। साठि बर्ख पार केला पछाति जीवन काका नव जिनगी पाबि केलवाड़ी पहुँचला।
चारि कट्ठा चौमासा (पानि भेटने) वाड़ी-फुलवाड़ी केलवाड़ी बनि हँसैत देखि बीच केलवाड़ीमे बैसि, वृन्दावन जकाँ कखनो नजरि उठा कोनो घौरपर दैत तँ कखनो पूर्बाक लहकीमे लट-पट सट-पट करैत भालरि सभकेँ सेहो देखैत रहथि। लहकीमे लहकि जीवन काका अपन संगी-केलवाड़ीक परिचए-पात करए लगला। बाबाक लगौल आमक गाछीकेँ अदहा उपटा केलवाड़ीमे जिनगी देखि रहल छी। आमक गाछीमे बबो अहिना ने देखै छल हेता यएह धड़-धरती ने कुलो-खनदान, उपजो-वाड़ी, खेनाइओ-पीनाइकेँ अपना पेटमे समेटि कऽ रखने अछि। बाबाक बराबरी कहाँ कऽ पाबि रहल छी। पछिला सर्वेमे जेते हुनका खेत छेलनि तेते तँ हमरो अछिए। मुदा सबहक अपन समए होइ छै, तहीक कर्तो-धर्ता ने छी। हुनका अमलदारीमे गाममे एकटा वैद्य छला। वैद्य की छला अखुनका करखन्ना जकाँ छला। अपने हाथे मंडूल बनबै छला, जे पौण्ड रोगक रामवाण छेलै। सीतामढ़ीसँ पूर्णिया, नेपालक झँपा जिलासँ लऽ कऽ वीरगंज होइत गंगाक उत्तरी छोर धरिक बजार छेलनि। रोगीक आवाजाही छेलनि। जहिना इलाकाक लोक वैद्य जीकेँ जनैत तहिना रहैक जगह बाबाकेँ सेहो जनैत रहनि। अनका अपेक्षा स्थिति बहुत नीक नै रहनौं, दरबज्जाकेँ दरबज्जा बना रखने छला। अनठिया-बहरबैया लेल कोनो रोक-राक नै, मुदा तँए कि गामो ओहने छल। नै। जातीय रंग-रूप नीक जकाँ गछाड़ने छेलै। बाबासँ आगू बढ़ि अपनापर नजरि पड़िते जीवन काका चौंकला, की अपने जकाँ पोतो मनमे रहबै, नै। अहिना ऊहो सोले-साल बरखी आ पितृपक्षमे मन पाड़त! मुदा एना भेल किए? अपना अछैत जुआन बेटा काज करै जोगर भेल, बाहर कमाए कहलिऐ। परिवारमे अन्न-पानिसँ लऽकऽ रूपैआ-पैसा धरिक काज पड़िते छै। किसानी जिनगीमे नगदी खेती नै भेने पाइक समस्या छैहै। पढ़ौनाइ-लिखौनाइ, दबाइ-दारू, लत्ता-कपड़ा सभ तँ कीनै पड़ै छै।
अखनि धरि जीवन काका अपनाकेँ अपन सीमानक भीतर बुझै छला तँए मनमे कोनो लहरि नै उठै छेलनि। उठबो केना करितनि? जाबे समुद्र आकि मरूभूमिमे जुआरि नै उठैत ताबे केना लहरि-लहरि लहराइत वायुमंडल दिस बढ़ैत। ओना खुशीलाल आज्ञाकारी बेटा छन्हि। तैबीच वैचारिक मनभेद केना बनल से बुझित जीवन कक्काक मन बगदि गेलनि। जहिना पोसो हाथी बगदि जाइत तहिना। भेल र्इ जे खुशीलालकेँ एते छूट तँ दाइए देने छेलखिन जे नीक काज बिना केकरो पुछनौं करब अधला नै। आज्ञाकारी बेटा केतौ सीमाक उल्लंघन नै केलनि, मुदा सीमाक उल्लंघन तँ भाइए गेल। नव पद्धतिक पढ़ाइ एकभग्गू भऽ गेल अछि, जखनि कि जीवन काका समग्रतामे बिसवास करै छथि। मुदा जीवन काकाकेँ अपनो मन उग-डूम तँ करिते छन्हि जे बेटा ई बात अखनि धरि किए ने बूझि पौलक जे भँसि गेल। माए-बाप जीबैतै दिशा ने बेटा-बेटीकेँ सिखौत-पढ़ौत आकि जिनगी भरि संगे-संग रहि बेर-बेर सिखबैत रहत। जँ से हेतै तँ जिनगीओ आ कालखंडोक बँटवारा केना हेतै। की आब किछु कहब उचित हएत? उचित तँ ओइ दिन तक होइत जइ दिन काज करैले डेग उठबए लगल, अन्तो-अंत धरि जँ कहैत। मुदा आब?
गंभीर प्रश्न जीवन काकाकेँ गंभीर परिस्थिति पैदा कऽ देलकनि। जँ बताह जकाँ बड़बड़ा बेटोकेँ कहबै, पुतोहुओकेँ कहबै आ जँ कहीं टोकारा पाबि खिसिया कऽ गाम दिस टहलि समाजोकेँ कहबै, से उचित हएत? काजक तँ फले काजक पूर्णता छी। ऐठाम तँ ओहूसँ बेसी परिस्थिति चहकि गेल अछि। तेहेन पढ़ाइ-लिखाइ भऽ गेल अछि जे अखनि ने मोटगर पाइ देखै छै, मुदा रिटायर करिते अदहा भऽ जाएत, आ बेटा-बेटीक जिनगी तेते भारी भऽ जेतै, जे सम्हारि नै पौत। एहेन परिस्थितिमे कियो माए-बापकेँ देखत आकि बेटा-बेटीकेँ। उगैत सुरुजक दर्शन ने शुभ होइ छै आकि डुमैत सुरूजक। तखनि? जेकरा मूस जकाँ बिल खुनैक लूरि नै होइ छै तेकरा लेल दुनियाँ जे होउ मुदा जेकरा खुनैक लूरि हेतै ओ सीमा किए टपत। बाढ़ि औतै ऊँचकापर चलि जाएत रौदी हेतै नीचका दिस बढ़ि जाएत। यएह सोचि जीवन काका चारू कट्ठा खेतकेँ, जे आमक गाछी तोड़ि, केलवाड़ीओ आ तीमनो-तरकारीक चौमास खेत बना लेलनि। खेतोक लीला की कृष्ण लीलासँ कम अछि, रौदी भेने जीरो, सुभ्यस्त समए भेने हीरो। केतौ तीनिओ बीघा बीघासँ कम गोबरबैए तँ केतौ बीघा पाँच बर गोबरबैए।
चारू कट्ठाक बीच एकटा कल गड़ा लेलनि, चारूकात निम्मन हाता कटा, माटि ढहै दुआरे साबे आ आड़िपर अनरनेबा, नेबो, दारीम, सरीफा इत्यादि छोटका गाछबला फलक रोपि देलखिन। डेगसँ नापि एक-एक लग्गीक दूरीमे केरा गाछ सोहो रोपलनि। जे चालीस बीट भेल। जेठुआ रोप भेने कातिकमे दू-दूटा पौंच गाछ देलक। मघारि आबि फूटि गेल। कुहरि कहारि कऽ घौर भेल। खैर जे भेल, भेल तँ। वएह बीट तेसर सालमे पहुँच गेल। साठिटा घौर पनरहसँ पचीस हत्थाक भेलनि।
एक तँ ओहिना मन तुरुछाइत रहए जे आइए झंझारपुरक हाटो छिऐ आ पखेब पावनिओ। हाटो तेहेन जे सुति उठि आँखि मीड़िते विदा होउ। केना चौरीसँ करमी लत्ती आनब, सोनहौनक ओरियान करब। जखनि दुनू काज लोके हाथक छी तँ आगूओ पाछू कएल जा सकै छेलै। खैर जे होउ। गर अँटबैत झंझारपुर हाट गेलौं। केरोक सूर-पता लगबैक छल आ पावनिओक वस्तु-जात कीनैक रहए। हाटपर पहुँचलो ने रही आकि आढ़तिबला भेट गेल। पुछलिऐ-
“कारोबारक की हाल-चाल अछि?”
मनमे एक्को मिसिया नै रहए जे अधला नजरिसँ पूछि रहल छिऐ। तीन माससँ झंझारपुर गेलो नै छेलौं। हाल-चाल सुनिते गुम्हरि कऽ बाजल-
“सभ बूडि गेला गंगा नहए आ ई रहि गेला गामेमे।”
परिचित लोकक मुहेँ कठानि बात सुनि अवाक् भऽ गेलौं। आगू बढ़ि भाँज लगल जे हाजीपुरसँ लऽ कऽ भागलपुर धरिक बीचक जेते अछि सभ लगा कऽ केरा दहा गेल। जे केरा खुदरा-खुदरी गाम धरि पकड़ि नेने छल। की गाममे केरा सन फलक जेकर खेतीओ असान, तेकर कीनिनिहार किसान बनि गेल छथि! झंझारपुरसँ विदा होइते मनमे उठल जे केरा घौर छौड़ाक कबुला छै, जँ से नै भेलै तँ छौड़ाक माए घरोमे ने रहए देत। मन ठमकल, एहेन कबुले की जे सौंसे घौर कबुला कऽ लेलनि। जे कीनि कऽ खाइए ओ दर्जनक हिसाबसँ कीनत आकि घौरे कीनि लेत। आइसँ पाँचे दिन छठिक रहल तहूमे तीन दिन पहिनेसँ शुरूहे भऽ जाइए। जखनि चीजो ने हाट-बजारमे छै तखनि एहेन की हमहींटा छी आकि अपन अड़ोसीओ-पड़ोसीओक गति सएह हेतनि। पत्नी बड़ खिसिएती तँ पाइ आगूमे फेक देबनि। पाइ देखि जखनि दोसर-तेसरसँ भाँज लगतनि, अनेरे ने उचिती-विनती कऽ छठिक विसर्जन करती। दलदलसँ सक्कत माटिपर पएर पड़ल। मन थीर भेल। मुदा ई तँ अपना मनमे छल। झंझारपुरसँ अबिते पत्नी झपटि कऽ बजली-
“जेकरा काज करैक छिछा रहै छै से ने काज करैए आ जे सदिकाल जेबीए टोबत ओकरा बुते देवता-पित्तर राखल हेतै।”
अपन हारल की बाजब। अनधुन बिना कौमा-फुलस्टोपक बजैत-बजैत बजा गेलनि-
“गामेमे जीवन काका केराक वोन लगौने छथि।”
हारल मन घूमि तकलक। बजलौं-
“एना किए छान-पगहा तोड़ने जाइ छी। अखनि पाँच दिन पावनिमे बाँकी छै। तैबीच की कोनो ओछाइन धऽ लेब। आकि छुटल-बढ़ल जे काज अछि तेकरे जोड़ियाएब।”
मुदा मानि गेली। खेला-पीला पछाति नीनो किए हएत बड़दकेँ सोनहौन पिऔनाइ रहए, गरदामी देनाइ रहए, तैसंग धानो काटि कऽ नै अनने रही, ऊहो आनए पड़त। पान ओ (पत्नी) पीसि देती मुदा लगा कऽ तँ अपने दिअ पड़त। जेते काल नीन घेराएल रहल तेते काल टटका गपो सभ गपकेँ ठेलने रहल। तँए कखनो मन हुअए जे एहेन कबुला केनिहारिकेँ चारि थापर लगा दियनि। कहू जे एहनो हाड़-काठबलाकेँ कबुला-पाती केने धिया-पुता हएत।
बरदकेँ सोनहौन-तेल पीअबैत गरदामी पहिरबैत, सींगमे तेल लगबैत, मुँहमे पान खुआ दूधाएल धान, आगूमे दैत केराक भाँजमे जीवन काका ऐठाम विदा भेलौं। दरबज्जा खाली देखि मनमे उठल, लोक या राजधानीएमे रहैए आकि वोनेमे। जखनि दरबज्जा सून छन्हि तखनि केदलीए वोनमे हेता। तहूमे एक तँ छठिक लहकी दोसर तेहेन इलाकाक केरा वोन दहाएल जे अनेरे एकक तीन हेतनि। चारूकात चकोनो होइत करजान पहुँचिते जेना मने हरा गेल। कहू जे एकटा घौर लेल एक दुपहरिया हरान भेनौं, नै भेल। जेकर वोने देखै छी। जइसँ तरपट्टीओ सुनए पड़ल। मुदा परिवार तँ परिवार होइ छै, एहेन-एहेन बातक जँ मद्दी हएत तखनि परिवार ठाढ़ रहत। भूतलग्गू घर जकाँ अनेरे ढनमना कऽ खसि पड़त। केलवाड़ीक हत्तापर ठाढ़ होइतै भेल जे बिना चीजबलाकेँ पुछने आगू डेग उठाएब उचित नै। मुदा देखबो तँ नहियेँ करै छियनि। गर लागल। बजलौं-
“काका छी यौ, काका?”
जहिना रातिमे ओछाइनपर पड़ल अनभुआर बोली सुनि अकानए लगैए मुदा उत्तर दोहरेला पछाति तेहरेलोत्तर दइए। जीवनो काका बोली अकानए लगला। बुझलेहे जकाँ दोहरी अवाज दैत डेग आगू बढ़ेलौं एक तँ केराक वोन, गाछो अवाज रोकैत आ पातो। तैसंग शर्बतक गिलास जकाँ अवाजोकेँ दुनू घोड़िते अछि। एक तँ निशाँएल जकाँ जीवन काका बैसल रहथि। बहरबैया अवाजकेँ नीक जकाँ नै अकानि सकला, सहरगन्जे बजला-
“के छिअ, आबह।”
आबह सुनि मनमे हूबा भेल जे हाजिरी दर्ज भाइए गेल। जीवन काका बिसरि गेलौं। बिच्चेमे केरा घौर विचारकेँ बोहिया देलक। साठि-सत्तरिटा कटैबला केराक घौर। किछु तरकारीबला आ किछु फुल्लीओ छइहे। जइमे कोशा लगले छै। देखैत दोसर कोन दिस पहुँचलौं आकि काका बोली देलनि-
“के छियऽ केम्हर गेलऽ।”
बाढ़िक इलाकामे जहिना लोक पुक्की-पाड़ि-पाड़ि जिनगीक उपस्थिति दर्ज करबै छथि, तहिना हमहूँ बीटे-बीटे, दोगे-दोग देखैत पूबरिया-उत्तरबरिया कोण दिस बढ़ि गेलौं। बढ़ि की गेलौं, केरा अपन जिनगीक कथा देखबए-सुनबए लगल। किछु उत्तर नै देब उचित नै बूझि बजलौं-
“काका, तेहेन वोन अहाँ लगा देने छिऐ जे बौआइ छी।”
“अच्छा बोली अकानैत चलि आबह।”
लग अबिते जेना बूझि पड़ल जे जीवन काका जेना सोनाक घैल पौने होथि तेहने खुशी देखलियनि। खुशीओ केना ने हेता, घोंग्हीसँ मोती, कोयलासँ हीरा होइते अछि तखनि महि किए ने अकास उड़ए। जे केहेन सोंगर लगौलासँ काज चलत। जँ से नै भेल तखनि तँ अनेरे बनलो काज बिगड़ि जाएत। मुस्कीआइत तीर फेकलौं-
“काका, बुढ़ाड़ीओमे जेना केंचुआ छोड़ने होइ तेहने चकचकी बूझि पड़ैए।”
हमर बात सुनि काका गुम भऽ गेला। अगुता कऽ ओहन जकाँ नै जे कहबै सासुरक सुपारी खुआबह। तँ कहत जे तीनटा सारिओ अछि। केचुआ छुटिते ने नव-जीवन भेटै छै। मुदा बातकेँ बदलैत बजला-
“पहिने ई कहऽ जे अगुताएल तँ ने छह? तेहेन अखनि पावनिक लदान पड़ि गेल अछि जे दमो माड़ैक छुट्टी नइए।”
काजो अपने रहए, काज तँ काजे छी। एकक पछातिओ दोसर हएत, तइले झंझारपुरक समए अछि आ ऐठाम नै अछि। बात बिहियबैत कहलियनि-
“काका, हम तँ छेहा बेरोजगार छी। अनेरे भरि दिन ढहनाएल घुमै छी।”
हाथक इशारा दैत बैसबैत बजला-
“बौआ, केचुआ छोड़ैक लूरि जेकरा रहै छै वएह ऐ धरतीक सुख बुझै छै। अपना ऐठाम केराक खेती अदौसँ होइत आबि रहल अछि। जेहने गुणगर तेहने पेटभर। मुदा ऐठाम तँ पौष्टिक वस्तुक उत्पादन होइ वा नै होइ मुदा जन-जनकेँ पोष्टिक अहार भेटि रहल छै। जइसँ स्वस्थ शरीरक िनर्माण भऽ रहल छै।”
साँस छोड़िते मन पड़लनि जे किम्हर आएल से तँ पुछबे ने केलौं। आ अनेरे सासुरसँ भागल स्त्रीगण जकाँ भटभटाइ छी। मुदा लगले मन सम्हरलनि। दुआरपर आएल अभ्यागतकेँ चट दनि पूछि देब जे केम्हर एलौं, सेहो तँ नीक नहियेँ। भने चाससँ समार भऽ गेल। एक रस भेने ने अनुकूलता अबै छै, ओना जँ ओहन वस्तुक शर्बत बनाएब जेकरा छानए पड़ैत तखनि अनेरे किए एक बेर पानि छानू दोसर बेर शर्बत। एक्के बेर किए ने छानि एक रस बना लेब। बजला-
“बौआ, केम्हर एलह, से पहिने बाजह। ई काज भेल, काजकेँ कखनो टाड़ैक वा अँटकबैक काशिश नै करी। ई दीगर भेल जे कोन काज केहेन काज।”
जहिना तीन कोनियाँ तीर आकि बंशीक कोण अपने दिस बैसला जकाँ रहै छै जे प्रवेश काल तँ पैसि गेल मुदा निकलै काल खोखरनहि औत। जीवन काकाकेँ मचकीपर चढ़ल देखि आस मारलौं। मुदा केकरोसँ किछु मंगैसँ पहिने केकरो दोख अबै छै। मन घुड़िया गेल जे जँ अपन दोख लगा कहबनि तँ सोझहा-सोझही गप केना करब, जँ पत्नीक दोख लगाएब ऊहो नीक नै हएत, किछु छथि तँ अर्द्धांगिनी तँ वएह छथि। जँ समूहमे कबुलाक चर्च करब तँ मुहेँ छिऐ जँ कहीं बजा गेलनि जे एहेने पुरुख छह जे कबुला-पाती केने धिया-पुता होइ छह। असमनजसमे पड़ले रही आकि काका बजला-
“समाजमे ने केकरोसँ लजाइ आ ने छिपाइ। आन किए बुझै छह। एते केरा जे लगौने छी से अपने खाइले, पाकल घौर पाँच दिन अँटकै छै। जँ चरि-चरि छीमी खाएब तँ बीस छीमी भेल। एहेन-एहेन हत्था सभ अछि जइमे पचीस-पचीस छीमी छै। तोहीं कहऽ जे एको हत्था अपना बुते सठत।”
रसगुल्ला रसक बोरमे डुमल कक्काक बात सुनि जेना अपने हँसी फुटि गेल। कहलियनि-
“काका, छठि पावनि छिऐ, एक घौर केरा लेब। आन साल तँ दू-तीन हत्थाक घौर लऽ कबुला पूरा लइ छेलौं, जइमे बारह-चौदहटा छीमी रहै छेलै, मुदा ऐठाम तँ ओहन घौरे ने देखै छिऐ?”
हम तँ अपना मने कहलियनि। ओ की बुझलनि से तँ वएह जानथि। मुदा अपनोसँ नम्हर हँसी हँसि बजला-
“जा जे घौर मन हुअ ओ काटि लिहऽ।”
सुनि तँ लेलौं मुदा मनमे भेल जे कहीं काका भक्की मारलनि तखनि तँ जेतेमे पावनि हएत, तेते केरेमे चलि जाएत। मुदा मन पड़ल जे अपनासँ श्रेष्ट लग चुपे रहब नीक। जे कहता ओकरे सरि-सुर करैत अपना अनुकूल बनाएब नीक रहत। चुप देखि जीवन काका बजला-
“सुनह, टटका केरामे पानि निकलै छै जे देहो-हाथकेँ आ कपड़ो-लत्ताकेँ दगा दइ छै। तँए पहिने केरे काटि लए जाबे दूध सुखतै ताबे गपो उसरि जाएत।”
कक्काक बात सुनि भरोस भेल जे केरा तँ भाइए गेल, दाम केना पुछबनि। जँ दाम लेबाक रहितनि तँ गनि नेने रहितथि, से गनबे ने केलनि। गर भेटल, पुछलियनि-
“छीमी-हत्था कहाँ गनलिऐ?”
जेना ठोरेपर रहनि बजला-
“जँ एक साँसमे गामपर लऽ जेबह तँ ओहिना भेलह। नै तँ जेते पावनिक फीरिस्तमे जे हुअ ओते दऽ दिहऽ।”
केराक घौर छोड़ि दुनू गोटे बैसलौं। नफगर काज देखि धैनवाद नै देबनि सेहो नीक नै। बजलौं-
“काका, गामक टेक रखि लेलिऐ।”
टेक सुनि काका गुम भेला। की टेक? पाशा बदलैत बजला-
“बौआ, अपन धरती एकसँ एक अन्न, फल, फूल उपजबैक शक्ति अपना गर्भमे रखने अछि। तखनि तँ जेहने दुहनिहार तेहने ने कामधेनु। चालिस बर्ख पूर्ब केरा खेती करै छेलौं, मुदा खोप सहित कबुतरो चलि गेल छल जेकरा घुमा कऽ लाबलौं।”
जिज्ञासा भेल। पुछलियनि-
“से की?”
विह्वल होइत काका बाजए लगला-
“जहिना देखबहक जे जामुनक मासमे लोक जामुनक बीआ रोपैए, आम रौपैए, अनारसक मासमे अनारस रौपैए तहिना अपना ऐठाम सरसठिक रौदीक पछाति जे उथल-पुथल भेल तइमे करो खेती आएल। बाहरी किस्मक केरा, एकमौसमी। जहपटार लोक अपन पुरना करजान सभ उपटा-उपटा लगा लेलक। जे केरा अपना ऐठाम बहुत पहिनेसँ होइत चलि आबि रहल छल, ओ उपटि गेल। रोपाएल ओ जे समायानुकूल नै छल, अपनो गेल आ जेहो आएल सेहो गेल। मिथिलांचलक केदली वन महराइ गाबए लगल।”
जीवन कक्काक विचारमे रस भेटल। पुछलियनि-
“हेबा की चाहै छेलै, काका?”
प्रश्न सुनि गुम भऽ गेला। किछु काल पछाति गुम्मी तोड़ैत बजला-
“दिनो, उनहल जाइए, केराक दूधो सुखि गेल हेतह।”
प्रश्नकेँ टाड़ैत देखि दोहरबैत पुछलियनि-
“काका, जखनि एते गप भाइए गेल, तखनि कनीक्के पुछड़ी किए छोड़ि देलिऐ?”
ई बुझले ने रहए जे बिलमे चलि गेला पछाति जँ साँपक नांगरि पकड़ि खींचौ चाहब तँ नांगरि टूटि जाइ छै मुदा साँपक मुँह नै निकलै छै। विस्मित होइत बजला-
“बौआ, जे कहबह, ओ तँ काइए नेने छी, देखिते छहक। मुदा एकटा बात तैयो रहि जाइए। अपन जे पुश्तैनी, जुग-जुगसँ अबैत वस्तु छल आकि अछि ओकरा अनुकूल समए नै भेटलै, जइसँ आगू बढ़ैत। जे एहेन बाधा उपस्थित कऽ देल गेलै जे धात्री गाछ तर भोजन केरा पातक जगह बजरूआ थारीमे होइए।”
उठि कऽ विदा होइत पुछलियनि-
“काका, केराक किस्मक नाओं की भेल?”
“ओना केते गोटे मर्तमान कहै छथि, मुदा सहरगंजा नाओं छिऐ मरीचमान।”
दोहरबैत पुछलियनि-
“बजारसँ तँ पकले घौर लऽ अबै छी, एकरा तँ पकबऽ पड़त।”
अदहा बात मुहेँमे छल आकि बड़बड़ए लगला-
“देखह, अपना ऐठाम माटिक तरमे गोरि धानक भूसा, डाबामे दऽ धूकि कऽ पकौल जाइ छै, जे नीक होइ छै। बजारक केरा, तरकारी (टमाटर) आ आम सभकेँ कारबेटसँ पकौल जाइ छै, जे नीक नै होइ छै। अखनि पाँच दिन बाँकीए अछि, काल्हि गोरि देबहक तँ समैपर पकि जेतह।”
केरा घौर उठा आँगन अनलौं। जेते गोरे झंझारपुर हाटसँ घूमि-घूमि आएल रहथि, एक्के-दुइए सभ पुछए लगला। मुदा एकटा धोखा भऽ गेल रहए जे पत्नी मन पाड़लनि। मन ई पाड़लनि जे छीमीमे चुन कहाँ लगौलिऐ, कियो देखि नेने हएत तँ पाकत?
पत्नीक बातक कोनो मानियेँ ने लागल। एक तँ कोनो माससँ अनुकूल, केरा पकबैक समए कातिक होइ छै। मौसम परिवर्त्तनक समए रहै छै। तैठाम चुन की करत?
मुदा अपन अनुकूल बनबैले तँ किछु भकमोड़ अबिते छै, बजलौं-
“ऐ बेर छठि परमेसरी खुशी छथि, देखै छिऐ शुरुहेसँ केहेन बाट धड़ा देलनि।”
अपना जनैत तँ अनुकूल हुअ चाहलौं मुदा से भेल नै। बजली-
“लोकक नजरि नीको होइ छै, अधलो होइ छै। मुदा यएह दुनू नीक अधला तेते विआन करैए जे नीक तँ केते नीक आ अधला तँ केते अधला। पावनिक नाओंपर एक दिन केरा खेनहि की। एक दिनक भोजे आ राजेक की महत छै।”
पत्नीक बात सुनि अनुकूल नै देखि, पाशा पलटैत बजलौं-
“आब कथी सभ बाँकी रहल, से मन पाड़ि दिअ।”mmm
Subscribe to: Post Comments (Atom)


text:
शहीद निलेश केरऽ गाँव म॑ मुख्यमंत्री केरऽ दौरा सें गौरवान्वित महसूस करलकै अंग क्षेत्र केरऽ लोग
उधाडीह (भागलपुर) । गत १७ जनवरी क॑ शहीद निलेश केरऽ गाँव म॑ मुख्यमंत्री केरऽ दौरा सें अंग क्षेत्र केरऽ ई इलाका के लोगें गौरवान्वित महसूस करलकै । हुनी कहलकै कि समाज सुधार सें ही असली विकास संभव छै । विकास कार्य केरऽ समीक्षा यात्रा के क्रम म॑ बिहार केरऽ मुख्यमंत्री नीतीश कुमार भागलपुर जिला केरऽ सुलतानगंज प्रखंड केरऽ उधाडीह गाँव केरऽ भ्रमण करलकै । भ्रमण केरऽ दौरान सात निश्चय अन्तर्गत चली रहलऽ विकास कार्य केरऽ प्रगति केरऽ जायजा लेलकै । मुख्यमंत्री न॑ पक्का गली, नाली, सब्भे घरऽ म॑ शौचालय, बिजली केरऽ कनेक्शन, सब्भे घरऽ म॑ जऽल लेली नऽल केरऽ बारे म॑ गाँव वाला सब सें जानकारी लेलकै । मुख्यमंत्री न॑ शहीद निलेश कुमार नयन केरऽ घऽर जाय क॑ हुनकऽ चित्र प॑ अपनऽ श्रद्धा सुमन अर्पित करलकै । साथ ही हुनकऽ माता श्रीमती बुलबुल देवी आरू पिता श्री तरूण कुमार सिंह आरू परिवारजनऽ सें मिली क॑ सान्त्वना देलकै । शहीद केरऽ परिजन क॑ मुख्यमंत्री तरफऽ सें आश्वासन… Read More


text:
दरभंगा मे पुस्तक मेला
दरभंगा मे 30 मई सं पुस्तक मेला शुरू भेल, नेशनल बुक ट्रस्टक ओर सं आयोजित ई पुस्तक मेला 7 जून धरि चलत. पुस्तक मेला के उद्घाटन ललित नारायण मिथिला विश्वविद्यालय छात्र संकाय के अध्यक्ष ओर प्रभारी कुलपति मदन मोहन पांडेयजी कएलखिन्ह. नेशलन बुक ट्र्रस्ट देश विदेश मे पुस्तक मेलाके आयोजन करैत रहैत अछि. नेशनल बुक ट्रस्ट अखन धरि 33 टा राष्ट्रीय आ 18 टा विश्व पुस्तक मेलाक आयोजन करि चुकल अछि. नेशनल बुक ट्रस्ट कई भाषा मे पुस्तक छापैत अछि आओर नीक-नीक पुस्तक के अनुवाद सभ भाषा मे करबैत अछि. नेशनल बुक ट्रस्ट मैथिलीक कइटा किताब सेहो दोसर भाषा मे प्रकाशित कएने अछि. नेशनल बुक ट्रस्ट के एकटा नीक बात इहो अछि जे एकर नीक-नीक किताब काफी कम दाम पर भेट जाएत अछि. लोक मे पुस्तक पढय के जागरूकता लाबय मे सेहो ट्रस्ट जुटल रहैत अछि. दिल्ली मे त एकर चलैत-फिरैत पुस्तकालय सेहो अछि. गाड़ी पर पुस्तकालय बना देल गेल अछि ओर सभ इलाका मे घुमैत रहैत अछि. एकर एकटा पुस्तक क्लब सेहो अछि. हम करीब पन्द्रह साल सं ओकर सदस्य छी. सदस्य के किताब पर 20 फीसदी के छूट सेहो मिलैत अछि. हम त बेसि एहि ठाम सं कहानी संग्रह लैत छी. आई-काल्हि काम-काज के बीच बड़का-बड़का उपन्यास पढ़य के समय नहिं मिल पाबैत अछि. ओहि लेल कहानी संग्रह नीक रहैत अछि. आओर एहिठाम त सभ किताब चुनींदा लेखक सभ के छनि.
Webmasters Make $$$
Subscribe to: Post Comments (Atom)


text:
अषाढ ३१ गते,गृह मन्त्रालय ११ प्रहरी नायव महानिरीक्षक (डीआईजी)के एआईजीमे बढुवा कऽरके सिफारिस कएलकअछि । मुद्दा, डीआईजी नवराज सिलवाल सिफारिसमे नै परलअछि । आईजीपीके दाबेदार रहल ओ दायर कएने मुद्दा सर्वोच्च अदालतमे अखनो विचाराधीनमे रहलअछि ।
बढुवा सिफारिस समितिके बैसारसँ एआईजीमे बढुवा कऽर सिफारिस कएलगेलसभमे बमबहादुर भण्डारी आ जयबहादुर चन्द रहलअछि । दुनु आईजीपीके दाबेदार छल ।
प्रचण्ड सरकार सुरुमे चन्दके प्रहरी प्रमुख बनौनेछल । मुद्दा, आईजीपीके दाबेदार नवराज सिलवाल दायर कएने रिटमे सर्वोच्च ओकर नियुक्ति खारेज कएलाकऽबाद सरकार प्रकाश अर्यालके आईजीपीमे बढुवा कएनेअछि । ओय विरुद्ध सेहो सिलवाल अदालत गेलछल । यी मुद्दा अखनो विचाराधीन अछि ।
भण्डारीके महानगरीय प्रहरी कार्यालय रानीपोखरी आ चन्दके लागू औषध नियन्त्रण ब्यूरो प्रमुख सिफारिस कएलगेलअछि ।
अहिना एआईजीके लेल सिफारिस भेलसभमे देवेन्द्र सुवेदी, पशुपति उपाध्याय, केशरीराज घिमिरे, माधव प्रसाद जोशी, विजय लाल कायस्त, कमल सिंह बम, मिङमार लामा, रणबहादुर चन्द आ विजयकुमार भट्ट रहलअछि ।
११ डीआईजीके एआईजीमे बढुवाके सिफारिस0
अषाढ ३१ गते,गृह मन्त्रालय ११ प्रहरी नायव महानिरीक्षक (डीआईजी)के एआईजीमे बढुवा कऽरके सिफारिस कएलकअछि । मुद्दा, डीआईजी नवराज सिलवाल सिफारिसमे नै परलअछि । आईजीपीके दाबेदार रहल ओ दायर कएने मुद्दा सर्वोच्च अदालतमे अखनो विचाराधीनमे रहलअछि ।


text:
Home » Archives by category » Article » Literature (Page 2)
मैथिलीक आजुक टटका विशिष्ट रचना सबः कवित्रय विनोद, हरित ओ दिलीपक किछु रचना
जुलाई २२, २०१७. मैथिली जिन्दाबाद!! सन्दर्भः मैथिली साहित्यक वर्तमान सोशल मीडिया मैथिली भाषा-साहित्य हेतु क्रान्ति अनबाक कार्य कय रहल अछि आर एहि मे शामिल छथि काल्हिक जन्मल बच्चा-कवि सँ युवाकवि एवं वयोवृद्ध कवि उदय चन्द्र झा विनोद धरि जे अपन सुन्दर-सुन्दर रचना सब फेसबुक केर माध्यम सँ हमरा अहाँक वास्ते पोस्ट करैत रहैत छथि। आइ […]
विद्यानन्द बेदर्दीः संभवतः सबसँ कम उम्र के मैथिली गजलकार
गजल : विद्यानन्द वेदर्दी, ललितपुर,काठमाण्डु,२०७४/०४/०६ मिथिला हमर महान देखु ई छातीमे, जीवैए बनि भगवान देखु ई छातीमे॥ शोणीत संग बहैत कलकल-छलछल, कोशी-कमला-बलान देखु ई छातीमे॥ बाजी त नितहुँ निकलए ठोरसँ मधु, मैथिली अमृत समान देखु ई छातीमे॥ श्रद्धा-स्नेह केर छीयैक परम पूजारी, उच्च कते स्वाभिमान देखु ई छातीमे॥ के हिन्नु के मुसलमान हम नै जानी, मैथिल […]
बेकम्मा दूल्हा – बूढ भ कय मरै दियौ (कविता)
रचना – युवाकवि संतोष विद्याधर – सप्तरी – बथनाहा-८ बेकम्मा दुल्हा बेकम्मा दुल्हा सड़ै दियौक बुढ भऽ कय मरै दियौक बेटी घर के फूल अछि गदहाक गरदनि नहि पड़ै दियौक मुर्खाहा दूल्हा बहुते भेटत शहर खोजू आ कि गाम घर शिक्षित दहेजक भूखल भेटत मन चढ़ल तकरो मचान पर दहेजक भूखल कुकूर थिक […]
आइएएस वर आ दहेजक खिस्सा – सत्य घटना पर आधारित
कथा – नीरज कुमार ‘नीरज’, दिल्ली एकटा छलाह डॉ० सहाब ! डॉ० हेबाक कारणेँ हुनका अर्थक कोनो कमी नहि ! एकटा छलाह लाल बाबा ! जेना कि सनातनी होइत आयल अछि, अपन अकर्मण्यता केँ बबाजीक ललका चोंगा मे नुकौने लाल बाबा अपन पारिवारिक कर्तव्य सँ प्राय: हाथ धोने छलथि ! लाल बाबी जेना-तेना हुनकर, अपन आ […]
मैथिली कथाकार सुजीत झा केर टटका कथाः सुलेखा दीदी
मैथिली कथाः सुलेखा दीदी सुजीत कुमार झा, जनकपुरधाम हमर आंगुर पकरने भीतर गेलीह । फेर बामा मुड़ली आ एकटा सीट पर बैसि रहलीह । हम हुनक कोरामे बैसले छलहुँ की अचानक आगामे पर्दापर रंगक ईन्द्रधनुष उतरि आएल । जे संगीत बजि रहल छल, ओकर झनकार हमरा रंगक रथपर बैसा कऽ दोसर संसारमे लऽ जा रहल […]
जनकपुरमे मैथिली कथा गोष्ठी सम्पन्न,एकटा पोथीके लोकार्पण काएल गेल।
मनीष कर्ण,जनकपुरधाम।11अप्रैल 2017,मैथिली जिन्दावाद!! जनकक नगरी जनकपुरधाममे (मंगल दिन) 11अप्रैल क एकदिवसीय दीवा मैथिली कथा गोष्ठी सम्पन्न भेल अछि।मैथिली विकास कोष केर आयोजनामें क मैथिलीक वरिष्ठ साहित्यकार डा. राजेन्द्रप्रसाद विमलक प्रमुख आतिथ्यमेआ मैथिली विकास कोष केर अध्यक्ष जीवनाथ चौधरीक सभापतित्वमे जनकपुरक रामानन्द चौक स्थित रहल होटल सीता पैलेसक सभागारमे नेपाल आ भारतक मिथिलाके कथाकार सभद्वारा […]
श्रीचन्द्रमणिरचित श्रीसीता-शतक
श्रीसीता-शतक 1. कर वीणा पद्मासना सकल ज्ञान आगार सरस्वती शुभदायिनी करिअ नमन स्वीकार।।1।। जय गणेश गिरिजा-तनय काव्य-कला-गुण धाम सकल सिद्धिदाता प्रभु कोटि-कोटि परनाम।।2।। शशि शोभित जनि भाल पर सिर पर सुरसरि धार कर त्रिशूल लए कष्ट हरू शिव करुणा अवतार।।3।। विष्णु-प्रिया बनि जानकी मिथिला मे अवतार राम रमापति ‘चन्द्रमणि’ बनि हरलनि भव भार।।4।। सिरमा मे […]
जनकपुरमे दूटा पुस्तकके लोकापर्ण सम्पन्न
जनकपुरमे दूटा पुस्तकके आई एक समारोह बीच लोकापर्ण कएल गेल अछि । डा. राजेन्द्र विमल साहित्य एकेडमीद्वारा आयोजित ओ समारोहमे लोकापर्ण भेल पुस्तकमे परमेश्वर कापडिद्वारा लिखित मैथिली नाटक ग्रहण उग्रास आ महेन्द्रकुमार मिश्रद्वारा लिखित हिन्दी कविता संग्रहके संचित प्रतिविम्ब रहल अछि । ग्रहण उग्रासके मैथिलीक बरिष्ठ साहित्यकार डा. राजेन्द्र विमल आ संचित प्रतिविम्बके डा. […]
कविता हमर
|| कविता हमर || लेखकः✍👤 विकाश वत्सनाभ
साग पात खोंटि हम दिवस गमेबय यौ हम मिथिले मे रहबयः हम गामे रहबय (कथा)
मैथिली कथाः हम गामे रहबय – प्रवीण नारायण चौधरी, विराटनगर “हँ… सुनि रहल छी। के अहाँ?” “हेल्लो-हेल्लो??” “कथी हेल्लो-हेल्लो? सुनि रहल छी, आगू बाजू न? के थिकहुँ अहाँ? किनका संग बात करब?” “ई नम्बर हमर मित्र चुन्नूजीक नहि छी कि?” “हँ-हँ! ई नंबर ओकरे छी, लेकिन ओ हमरा देने अछि। हम ओकर बाप बुचाइ दास […]


text:
भागलपुर। 20 सितम्बर। भागलपुर जिलाक कहलगांव म' बनल बांध के एक हिस्सा कैल्हि मंगल दिन टूईट गेल। मुख्यमंत्री नीतीश कुमार आय बुध दिन उक्त बांध केर लोकार्पण करबाक लेल एहिठाम पहुंचे बला रहथिन। ऐहिक बाद नीतीश कुमार अप्पन भागलपुर केर दौरा रद्द क' देलनि अछि।
बताओल जे रहल अछि कि भागलपुर के कहलगांव म' बटेश्वर गंगा पंप नहर परियोजना केर काज बहुत दिन सँ चैल रहल छल। ऐना म' बांधक हिस्सा टुटला सँ एहि परियोजना पर एक बेर फेर सँ ग्रहण लागि सकैत अछि।
बांधक हिस्सा टुटला सँ आसपास के इलाका म' बाढ़ि जेहेन स्थिति अछि। उद्घाटन स' पहिने परियोजना के तहत बनल नहर म' जहिना पैन छोड़ल गेल की बांधक एक हिस्सा टूईट गेल।


text:
शनिवार, 28 अगस्त 2010
किशन कारीग़र परिचय:- जन्म- 1983ई0 कलकता में मूल नाम-कृष्ण कुमार राय किशन’। पिताक नाम- श्री सीतानन्द राय नन्दू’ माताक नाम- श्रीमती अनुपमा देबी। मूल निवासी-ग्राम-मंगरौना भाया-अंधराठाढ़ी] जिला-मधुबनी बिहार। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक, आकाशवाणी सॅं प्रसारित एवं लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी।शिक्षाः-एम फिल पत्रकारिता एवं बी एड कुरूक्षे़त्र विश्वविद्यालय कुरूक्षेत्र सॅं।
पिअक्कर-
सॉझ पड़ैत देरी पीब कऽ ओंघरा जाइत छी
हम छी पीअक्कर।
पढ़लाहा लिखलाहा के मूर्ख बूझैत
अपना के बुझैत छी लाल बुझऽक्कर।
धिया.पूता पढ़ैत अछि किनैंहि
तेकर नैंहि करैत छी हम खोज
मुदा पिबैत छी हम रोज।
अपन काज छोड़ि कैं
व्यर्थ हम घूमैत रहैत छी
केहेन छी हम घूमक्कर हम छी पीअक्कर।
पाई सधहेलौं दारू में
भऽ गेलौंह हम फक्कर
महाजनक कर्ज देखि कऽ
अबैत अछि हमरा चक्कर।
लाधहल अछि हमरा माथ पर कर्जाक पहाड़
लगबैत छी कोर्ट कचहरीक चक्कर
किएक तऽ हम छी पिअक्कर।
सॉझ पड़ैत देरी पीब कऽ ओंघरा जाइत छी
हम छी पीअक्कर।
एखने हम शपत खाईत छी
जे हम नैंहि आब पीयब
किएक कहत आब कियो हमरा पिअक्कर।
धिया.पूता के निक स्कूल कॉलेज में पढ़ाएब
एहि लेल तऽ एलगबैत छी मधुबनी दरभंगाक चक्कर।
Labels: कविता